title: Volvo

text: Volvo-autojen tuonti Suomeen alkoi jo vuonna 1928. Yhtiö perusti maahantuontia varten Helsinkiin tytäryhtiön, Oy Volvo-Auto Ab:n. Tämän yrityksen päätoimipaikka oli vuosikymmenien ajan Vallilan kaupunginosassa, Sturenkadun varrelle vuonna 1939 valmistuneessa autotalossa. Volvo-autojen luovutushuollot tehtiin vuodesta 1964 Helsingin Hernesaaressa, josta nämä toiminnot muuttivat vuonna 1974 Vantaan Kaivokselaan, jossa oli jo vuodesta 1971 toiminut raskaan kaluston huoltokorjaamo. Volvo-Auton uusi pääkonttori vihittiin käyttöön Kaivokselassa vuonna 1981. Vuodesta 2016 päätoimipaikka on ollut Vantaan Viinikkalassa.


title: Volvo

text: Volvo-Auto alkoi vuonna 1932 julkaista omaa asiakaslehteä, jonka nimeksi otettiin Volvo-viesti.


title: Volvo

text: Volvo raivasi 1930-luvun aikana nopeasti tiensä Suomen yleisimmäksi linja-automerkiksi, ja samalla se sai hyvän maineen Suomen oloihin sopivana yleiskuorma-autona. Vuonna 1939 Volvo oli eniten rekisteröity linja-automerkki, ja yhdessä Chevroletin ja Reon kanssa se muodosti kaksi kolmannesta Suomen koko linja-autokannasta. Samana vuonna Volvo oli Suomen kolmanneksi yleisin kuorma-automerkki Fordin ja Chevroletin jälkeen.


title: Volvo

text: Sotien päätyttyä Volvo-kuorma-autojen tuonti alkoi uudelleen vuonna 1946 ja linja-auton alustojen tuonti seuraavana vuonna. Niitä ei kuitenkaan tuontisäännöstelyn vuoksi saatu kysyntää vastaavasti. Kuitenkin vuosina 1947–1949 rekisteröitiin jo 356 uutta Volvo-linja-autoa, mikä oli enemmän kuin vuosina 1945–1949 rekisteröityjen uusien Sisu-linja-autojen määrä, 319 kappaletta. Linja-autoliiton jäsenyrityksilleen vuonna 1953 tekemään kyselyyn vastanneista 44 prosenttia ilmoitti eniten haluamakseen merkiksi Volvon. Kuorma-autojen ja linja-auton alustojen tuontisäännöstely purettiin vuonna 1957, minkä jälkeen tie oli auki Volvolle ja sen pahimmalle kilpailijalle, toiselle ruotsalaiselle Scania-Vabikselle varsinkin linja-automarkkinoilla.


title: Volvo

text: Volvo oli Suomessa pitkään huomattavasti yleisempi kuorma- ja linja-autona kuin henkilöautona, koska henkilöautojen saanti Ruotsista oli toisen maailmansodan jälkeisinä vuosina hyvin vaikeaa valuuttapulan vuoksi. Volvon suurikokoisia henkilöautoja oli kuitenkin jonkin verran käytössä takseina.


title: Volvo

text: Esimerkiksi vuoden 1955 alussa rekisterissä oli 2 570 Volvo-kuorma-autoa, mutta vain 440 Volvo-henkilöautoa. Vuoden 1960 alussa Volvo-henkilöautoja oli rekisterissä vajaat 1 500, mutta tuontisäännöstelyn purkamisen ansiosta niiden määrä kasvoi siinä määrin, että vuoden 1969 lopussa Volvo oli jo seitsemänneksi yleisin henkilöautomerkki lähes 24 000 autolla. Myös vuoden 1988 lopussa Volvo oli henkilöautotilaston seitsemännellä sijalla, kun Volvo-henkilöautoja oli rekisterissä 115 936 kappaletta. Vuonna 1981 Volvo 240-sarja oli Suomen eniten rekisteröityjen henkilöautomallien tilastossa 10. ja Volvo 340-sarja 14. sijalla. Samana vuonna Volvo-kuorma-autoja rekisteröitiin 1 295 ja linja-autoja 287 kappaletta. Rekisteröityjen henkilöautomerkkien tilastossa Volvo oli kahdeksannella sekä kuorma- ja linja-automerkkien tilastossa ensimmäisellä sijalla.


title: Volvo

text: Volvo-konsernin liiketoiminta-alueita ja samalla AB Volvon tytäryhtiöitä ovat:


title: Otpor

text: Otpor! (kyrillinen kirjaimisto: ОТПОР!, suomeksi ’vastarinta’) oli serbialainen demokraattinen nuorisoliike, joka järjesti onnistuneen vallankumouksen kaataen Slobodan Miloševićin vallasta.


title: Otpor

text: Otpor muodostettiin 10. lokakuuta 1998 Belgradin yliopistossa vastustamaan aikaisemmin samana vuonna säädettyjä lakeja, jotka rajoittivat uutisvälineiden sekä yliopistojen toimintaa.


title: Otpor

text: Naton vuoden 1999 ilmaiskujen jälkeen Otpor aloitti poliittisen kampanjan Jugoslavian presidenttiä Slobodan Miloševićia vastaan. Tämä johti maanlaajuisiin poliisitoimiin aktivisteja vastaan. Niiden aikana pidätettiin lähes 2 000 Otpor-aktivistia, joista osaa pahoinpideltiin. Vuoden 2000 presidentinvaalien alla Otpor aloitti "Gotov je" -kampanjan, joka oli ilmentymä serbien tyytymättömyydestä Miloševićiä kohtaan ja johti lopulta Miloševićin häviöön. Osa opiskelijoista käytti Gene Sharpin väkivallattoman vastarinnan tekstejä suunnitellessaan omaa kampanjaansa.


title: Otpor

text: Otporista tuli yksi Miloševićin vastaisen taistelun määrittelevistä symboleista. Helposti tunnistettava nyrkkiin puristettu käsi -logo oli yksi valtuuttavista tekijöistä, mutta Otporin toiminta vainoista huolimatta voitti suurimman osan yleisestä kannatuksesta. Suuntaamalla toimintansa nuoriin ja muihin kriittisiin äänestäjiin Otpor oli yksi kaikkien aikojen suurimman äänestysaktiivisuuden saavuttamisen osatekijä 24. syyskuuta 2000 Serbian presidentinvaaleissa.


title: Otpor

text: Otpor sai laajaa rahallista tukea Yhdysvalloista. Yhdysvaltalaisen National Endowment for Democracyn Paul B. McCarthyn mukaan järjestön Serbiassa syyskuusta 1998 lähtien käyttämästä kolmesta miljoonasta dollarista Otpor sai suurimman osan.


title: Otpor

text: Journeyman Picturesin mukaan Otpor on sittemmin antanut koulutusta muiden maiden aktivisteille. Heidän vaikutuksensa katsotaan näkyvän muun muassa vuoden 2011 arabikevään levottomuuksissa.


title: The Movies

text: The Movies on vuonna 2005 julkaistu Lionhead Studiosin kehittämä ja Activisionin julkaisema strategiapeli. Pelissä rakennetaan ja kehitetään elokuvastudiota sekä siinä sivussa kuvataan elokuvia. Kesällä 2006 peliin julkaistiin myös lisäosa , josta peliin sai sijaisnäyttelijöitä ja efektejä, kuten räjähdyksiä. Stunts & Effectsin ikäraja on 16+.


title: The Movies

text: Pelissä ei ole lähes minkäänlaista tarinaa, mutta kampanjamoodissa aloitetaan vuodesta 1920 tietyllä rahamäärällä. Aluksi palkataan rakentajia ja siivoojia talosta, joka on jo valmiiksi rakennettu. Tämän jälkeen pitää rakentaa "Stage School", josta palkataan näyttelijöitä, ohjaajia ja extranäyttelijöitä. Henkilökuntaakin pitää palkata. Henkilökuntaa tarvitaan elokuvien kuvaukseen. Pelaaja ei voi päättää kenestä henkilökunnan jäsenestä tulee esimerkiksi kuvaaja. Kun kaikki tarvittavat ovat jo palkattu, on aika rakentaa näyttämöitä, joissa elokuvat kuvataan. Sitten rakennetaan "käsikirjoitusrakennus", jossa palkatut työntekijät kirjoittavat käsikirjoitukset elokuviin. Kampanjamoodissa on "Lionhead palkintogaaloja", joista voi voittaa palkintoja. Yleensä palkinnot ovat joko rahapalkintoja tai uusia rakennuksia, kuten käsikirjoitusrakennus, jossa voi itse tehdä käsikirjoitukset. Hiekkalaatikkomoodissa pelaaja saa päättää rahamäärän, jolla aloittaa ja vuoden josta aloittaa.


title: The Movies

text: Työntekijöitä on 7 eri tyyppiä: "Tähdet" (näyttelijät/ohjaajat), ekstrat, kuvaajat, rakentajat, siivoojat, käsikirjoittajat ja tiedemiehet. Näistä tärkeimmät ovat tähdet, jotka määrittelevät pitkälti, kuinka hyvä elokuvasta tulee.


title: The Movies

text: Tähdet vaativat asemaansa kuuluvaa palkkaa, avustajia(entourage), trailerin ja muotiasusteita. Tähdet voivat stressaantua liian työskentelyn vuoksi, joka ilmenee juopotteluna ja ylisyöntinä. Lisäksi tähdet voivat myös tylsistyä, mikäli heillä ei ole mitään tekemistä. Tähdet arvostellaan heidän menestyksen, palkan, avustajien, trailerin, kuuluisuuden ja suhteidensa perusteella. Tähden ulkonäkö ja kunto vaikuttavat, mihin elokuviin he sopivat. Nuoret, n.30-vuotiaat ja hyvännäköiset sopivat hyvin romanttisiin elokuviin, kun taas vanhat henkilöt taas sopivat komedioihin.


title: The Movies

text: Kun pelaaja on saanut käsikirjoituksen valmiiksi, joko tekemällä sen itse tai palkkaamalla käsikirjoittajia, pelaaja valitsee näyttelijät ja ohjaajan. Extranäyttelijät ja kameramiehet valikoituvat itse, joskin pelaaja voi muuttaa valintoja. Pelaaja valitsee ohjaajan, mieluiten asiansa osaavan ja näyttelijöiden kanssa hyvissä väleissä olevan. Elokuvassa voi olla kolme pääosaa: ensisijainen, toissijainen ja kolmoissijainen. Pelaaja valitsee itse, keitä haluaa elokuvaansa.


title: The Movies

text: Tämän jälkeen kuvausryhmät kiertävät eri lavasteet järjestyksessä. Pelaaja voi vielä tehdä kohtaukseen pieniä muutoksia elokuvan kuvausten aikana. Tyypillinen elokuvan kesto on noin 3:30 minuuttia. Elokuvilla ei silti ole aikarajaa, vaan pelaaja voi itse tehdä niin pitkän elokuvan kuin haluaa (noin 10 minuutin elokuvan kuvaukset kestävät peliajassa jopa 20 vuotta). Hiekkalaatikkomoodissa pelaaja voi aktivoida asetuksen, joka valmistaa elokuvan välittömästi.


title: The Movies

text: Elokuvat lasketaan 5 genreen: Toiminta, romanttinen, scifi, kauhu ja komedia. Maailman tapahtumat vaikuttavat elokuvagenren suosioon, esimerkiksi toinen maailmansota laskee kauhun suosiota, avaruustutkimukset taas nostavat scifin suosiota.


title: The Movies

text: Peli arvostelee elokuvat 4 osa-alueen pohjalta: Näyttelijöiden ja ohjaajan välit, kulissien ja näyttelijöiden elokuva-arvo (käytetty paljon vai ei), roolisuoritukset, kulissien kunto ja mainonta. Pelaaja voi myös ladata elokuvansa nettiin muiden nähtäväksi.


title: The Movies

text: Peli alkaa 1920 jatkuu vuoteen 2020, jolloin teknologian kehitys päättyy. Tällä välillä pelaaja voi kehittää omaa teknologiaansa, jolloin hänen elokuvansa voivat näyttää paremmilta kuin kilpailevien studioiden. Ensimmäiset elokuvat ovat musta-valkoisia mykkä elokuvia, kun taas loppupuolella pelaaja saa esimerkiksi CGI teknlogian ja digitaaliset äänet käyttöönsä.


title: The Movies

text: Pelaajat voivat tehdä omia elokuvia "Custom Script Office" avulla. Pelaaja päättää näyttelijät, asusteen, kulissit, ja tapahtumat. Pelaaja voi myös päättää erikoisefekteistä, esim. sateesta tai valaistuksesta. Käsikirjoituksen tekeminen tapahtuu Storyboard tyylisesti. Peli arvioi jokaisen kohtauksen synnyttämät kulut, jolloin pelaaja voi miettiä budjettiaan.


title: The Movies

text: Peli on suunniteltu helposti modattavaksi, ja pelin virallisista sivuilta voi ladata uusia kulisseja, esineitä ja vaatteita peliin. Vuonna 2007, peliin julkaistiin editori, jolla pelaajat voivat luoda omia lavasteita ja sisältöä.


title: The Movies

text: Lisäksi peliin on monia epävirallisia lisäyksiä.


title: The Movies

text: Pelissä soi radiokanava nimeltä KMVS. Eri aikakausina eri DJ soittaa kyseiselle aikakaudelle tyypillistä musiikkia. Jokaisella DJ:llä on omat persoonallisuutensa. Musiikkityylit joitta radio soittaa ovat:Radiokanava ilmoittaa myös suurista tapahtumista kahdesti: muutaman vuoden etuajassa ja tapahtuman aikana. Näitä ilmoituksia ei kuitenkaan lue DJ. Uutiset ovat usein erittäin liioiteltuja ja parodioituja, esimerkiksi Sputnik on huijaus ja tietokoneiden ilmestyessä ilmoittaja arvoi tietokoneiden kutistuneen autojen kokoisiksi vuonna 2050.


title: Freddy vs. Jason

text: Freddy vs. Jason on vuonna 2003 valmistunut slasher-kauhuelokuva. Elokuva kertoo "Painajainen Elm Streetillä" ja "Perjantai 13." -elokuvien kuvitteellisista sarjamurhaajista, Freddy Kruegerista ja Jason Voorheesista, jotka taistelevat toisiaan vastaan. Elokuva menestyi kohtuullisesti pääsylipputuloissa, mutta kriitikot tyrmäsivät sen. Elokuva kuuluu sekä "Perjantai 13." -elokuvasarjaan, että "Painajainen Elm Streetillä" -elokuvasarjaan. Elokuva on viimeinen, jossa Robert Englund esiintyy Freddy Kruegerin roolissaan.


title: Freddy vs. Jason

text:
Elokuva jatkaa jonkin aikaa eteenpäin siitä, mihin "" ja "" päättyivät ( ei kuulu samaan tarinaan kuin muut Elm Street-elokuvat ja Jason X sijoittuu tulevaisuuteen, vaikka se julkaistiinkin Freddy Vs. Jasonia aiemmin).
Freddy Krueger on juuttunut helvettiin kuolleena ja unohdettuna, ja näin ollen kukaan ei pelkää eikä tunne häntä. Tämän takia Freddy on voimaton eikä pysty enää pelottelemaan ja tappamaan nuoria näiden painajaisissa, sillä hän saa voimansa uhriensa pelosta. Freddy on kuitenkin keksinyt ratkaisun tähän - hän herättää Jason Voorheesin, toisen tunnetun sarjamurhaajan, henkiin ja lähettää tämän Springwoodiin (Freddyn kotikaupunkiin) tappamaan muutaman uhrin. Tarkoituksena on että ihmiset alkaisivat uskoa Freddyn tehneen murhat, ja häntä alettaisiin jälleen pelätä. Freddyn suunnitelma toimiikin, mutta Jason ei aiokaan lopettaa tappamista, vaikka Freddy onkin päässyt jälleen mukaan kuvioihin. Freddy yrittää tuhota Jasonin, raivata tämän pois tieltä ja näiden kahden legendan välille syntyy taistelu.
Elokuvalle julkaistiin samana vuonna soundtrack, joka sisälsi 20 kappaletta:


title: Janne Virtanen

text: Janne Asseri Virtanen (s. 25. heinäkuuta 1967 Raisio) on suomalainen näyttelijä ja ohjaaja.


title: Janne Virtanen

text: Hän on näytellyt muun muassa elokuvissa "Koti-ikävä", "FC Venus", "Paha maa" ja "Valkoinen kaupunki". Viimeksi mainitusta hänet palkittiin vuoden 2006 parhaan miespääosan esittäjänä Jussi-patsaalla, ja hän sai siitä myös parhaan miesnäyttelijän palkinnon Tiburonin kansainvälisellä elokuvafestivaalilla Yhdysvalloissa. Virtanen on myös juontanut televisio-ohjelmia "Elixir", "Giljotiini" ja "Laatuaikaa" sekä ohjannut televisiosarjoja "Kotikatu" ja "Uusi päivä". Joulukuusta 2012 lähtien hän on ollut "Uuden päivän" pääohjaaja ja vuodesta 2013 näytellyt samassa sarjassa Saku Rainion roolia. Virtanen on toiminut myös inkoolaisen St.Nicolaus-golfkentän toimitusjohtajana sekä Radio Novan juontajana.


title: Janne Virtanen

text: Virtanen oli naimisissa muusikko ja näyttelijä Hanna-Riikka Siitosen kanssa, joka menehtyi pitkäaikaiseen sairauteen heinäkuussa 2018. Heillä on vuonna 2006 syntynyt tytär.


title: Valkoinen kaupunki

text: Valkoinen kaupunki on Aku Louhimiehen ohjaama elokuva. Elokuva perustuu "Irtiottoja"-sarjan hahmoon, taksinkuljettaja Veli-Mattiin. Elokuvan ovat käsikirjoittaneet Paavo Westerberg ja Mikko Kouki. Elokuvan ensi-ilta oli 17. marraskuuta 2006.


title: Valkoinen kaupunki

text: "Valkoinen kaupunki" voitti viisi Jussi-palkintoa. Aku Louhimies palkittiin parhaasta ohjauksesta, Janne Virtanen miespääosasta, Susanna Anteroinen naispääosasta, Paavo Westerberg ja Mikko Kouki käsikirjoituksesta ja Samu Heikkilä leikkauksesta .


title: Mikko Kouki

text: Mikko Kristian Kouki (s. 14. syyskuuta 1967 Lohja) on suomalainen näyttelijä, teatterinjohtaja, teatteriohjaaja ja käsikirjoittaja.


title: Mikko Kouki

text: Kouki opiskeli Teatterikorkeakoulussa vuosina 1986–1991 ja oli kiinnitettynä näyttelijänä Turun kaupunginteatterissa 1991–1994. Vuodesta 1994 lähtien hän on toiminut vapaana näyttelijänä, ohjaajana, käsikirjoittajana ja kolumnistina. Kouki on vuonna 2003 toimintansa aloittaneen Linnateatterin perustajajäsen ja toimi sen johtajana, kunnes siirtyi vuonna 2012 Oulun kaupunginteatterin taiteelliseksi johtajaksi. Elokuussa 2013 Koukin kerrottiin kieltäytyneen teatterin tarjoamasta kolmen vuoden jatko-optiosta, ja hänen työnsä Oulun kaupunginteatterin taiteellisena johtajana päättyi helmikuussa 2014. Kouki siirtyi Turun kaupunginteatterin taiteelliseksi johtajaksi maaliskuussa 2014.


title: Mikko Kouki

text: Kouki tunnetaan Aku Louhimiehen luottonäyttelijänä. Hän on näytellyt monessa Louhimiehen elokuvassa, kuten "Paha maa", "Kuutamolla", "Vuosaari" ja "Riisuttu mies". Hän on toiminut myös käsikirjoittajana Louhimiehen elokuvissa.


title: Mikko Kouki

text: Kouki oli mukana käsikirjoittamassa "Irtiottoja"-televisiosarjaa sekä "Valkoinen kaupunki" -elokuvaa, josta hän sai parhaan käsikirjoituksen Jussi-palkinnon vuonna 2007. Toisen Jussi-palkintonsa hän sai parhaasta miessivuosasta elokuvassa "Riisuttu mies" (2007). Hän on näytellyt myös muun muassa elokuvissa "Tyttö sinä olet tähti" ja "Blackout".


title: Mikko Kouki

text: Vuonna 2019 tulee ensi-iltaan Koukin esikoiselokuva, Pertti Jarlan sarjakuviin perustuva Fingerpori. Kouki on myös elokuvan toinen käsikirjoittaja.


title: Mikko Kouki

text: Koukin isä on näyttelijä Tapio Kouki, täti Marja-Leena Kouki ja serkku näyttelijä-laulaja Samuli Edelmann. Kouki on naimisissa kirjailija Niina Revon kanssa, heillä on kaksi poikaa.


title: Jason Voorhees

text: Jason Voorhees on kuvitteellinen sarjamurhaaja, joka esiintyy "Perjantai 13." -kauhuelokuvasarjassa. Jason esiintyy lähes kaikissa elokuvissaan antagonistina, vaikkei hänen hahmoaan alun perin tähän suunniteltu. Hänestä on elokuvasarjan suosion myötä tullut myös erittäin suosittu hahmo populaarikulttuurissa. Hän on esiintynyt oman elokuvasarjansa lisäksi lukemattomissa parodioissa, televisio-ohjelmissa ja sarjakuvissa. "Perjantai 13." -elokuvista on tehty dokumentteja ja kirjoitettu jopa kirjoja. Jasonin parhaat tuntomerkit ovat hänen käyttämänsä jääkiekkonaamio sekä hänen vakioaseensa machete. Jason hukkui lapsena Camp Crystal Laken kesäleirillä, kun toiset lapset heittivät hänet järveen. Jason kuitenkin palasi kuolleista aikuisena (tai sitten ei koskaan hukkunutkaan, tarkka tarina ei ole selvillä) ja asettui autioituneelle Camp Crystal Lakelle, missä hän tappaa jokaisen alueelle uskaltautuvan ihmisen. Jasonin on mainittu tappaneen noin 200 ihmistä, joista suurin osa on teini-ikäisiä Crystal Laken kesäleirivalvojia. Hän esiintyy myös "Mortal Kombat X" -pelissä.


title: Jason Voorhees

text: Alkuperäisessä tarinassa Jason oli hollantilais-amerikkalaisen isänsä, Elias Voorheesin ja irlantilais-amerikkalaisen äitinsä Pamela Voorheesin ainoa lapsi, mutta myöhemmin paljastui Jasonilla olevan myös sisko Diana Kimble. Kaikki perheenjäsenet Eliasta lukuun ottamatta ovat esiintyneet elokuvasarjassa ja Diana on näistä ainoa psyykkisesti terve. Jason syntyi 13. kesäkuuta 1946. Jason ei ole kuitenkaan syntynyt perjantaina 13. päivä, sillä vuoden 1946 kesäkuun 13. oli torstai. Jason hukkui 11-vuotiaana Camp Crystal Lake -leirikeskuksessa vuonna 1957, kun ryhmä muita leirillä olevia lapsia työnsi hänet järveen, haukkuen häntä samalla luonnonoikuksi. Jason ei osannut uida kunnolla, ja kesäleiriohjaajat, joiden olisi pitänyt vahtia lapsia, olivat harrastamassa seksiä eivätkä huomanneet Jasonin tapaturmaa. On mahdollista, että juuri tämän tapahtuman johdosta Jasonille kehittyi vihamielinen asenne esiaviolliseen seksiin.


title: Jason Voorhees

text: Jasonin äiti, Pamela Voorhees työskenteli itse aikoinaan leirikeskuksessa kokkina. Jasonin tapaturman jälkeen hän jätti tehtävänsä. Pamelalla oli pakkomielle poikaansa Jasoniin, jonka kuolemasta hän syytti Crystal Lakelle majoittuvia nuoria. Hän murhasi 1958 kaksi leirinjohtajaa. Camp Crystal Lake suljettiin tapaturman päätteeksi, mutta avattiin uudestaan 1979. Leiri tosin oltiin aiottu avata jo aiemmin, mutta tuolloin joku (todennäköisesti Pamela Voorhees) oli myrkyttänyt alueen vesistöt. Ennen leirin avaamista vuonna 1979, tulevat leiriohjaajat saapuivat alueelle valmistelemaan leiriä. Tällöin Pamela murhasi seitsemän leiriohjaajaa, mutta joutui itse ainoan selviytyjän, Alicen tappamaksi: Alice hyökkäsi itsepuolustukseksi rouva Voorheesin kimppuun katkaisten viidakkoveitsellä tämän kaulan. Vaikka rouva Voorhees kuoli, hänet on silti nähty haamuna/hallusinaationa tai muistona jatko-osissakin, ja hänellä tuntuu yhä olevan suuri vaikutus poikaansa Jasoniin ja tämän tekemisiin. Alun perin Pamelaa näytteli Betsy Palmer, mutta jatko-osissa roolin otti Paula Shaw.


title: Jason Voorhees

text: Vaikka Jason ei ollut murhaajana ensimmäisessä elokuvassa, hän esiintyy silti elokuvan lopussa Alicen muistossa, hallusinaatiossa tai unessa, jossa lapsi-Jason syöksyy ylös järvestä ja kiskoo Alicen veteen. Sama "viimeinen säikäytys" – joka on hyvin samanlainen kuin Brian De Palman elokuvassa "Carrie" – toistuu myös seuraavien osien lopuissa.


title: Jason Voorhees

text: Eri tulkinnoista riippuen Jason joko palasi selittämättömästi kuolleista, tai sitten hän ei ikinä hukkunutkaan. Tähän ei ole missään elokuvassa annettu vastausta, mutta joka tapauksessa Jason näki äitinsä kuoleman. Hän otti Alicen katkaiseman pään talteen ja säilöi sen erääseen Crystal Laken leirikeskuksen rakennukseen. Tämän jälkeen hän asettui asumaan autioituneeseen Camp Crystal Lakeen. Jasonista muodostui pian legenda, jonka mukaan hän palaisi kostamaan ”kuolemansa” kaikille kesäleiriohjaajille, jotka uskaltautuisivat jalallakaan Camp Crystal Lakelle, koska hänen äitinsä ei siihen kyennyt. Jason asui vuosikausia yksin Crystal Lakella ja useat paikalliset kertoivat tuona aikana nähneensä Jasonin alueella.


title: Jason Voorhees

text: Viisi vuotta Pamela Voorheesin suorittaman verilöylyn jälkeen päätettiin Crystal Lake jälleen avata. Ennen leirin avaamista joukko tulevia leiriohjaajia kokoontui paikalle viikonlopuksi valmistelemaan leirin avaamista ja pitämään hauskaa.Mukana joukossa, oli myös Shelly niminen teini jolta Jason sai ikonisen jääkiekko-naamarinsa.Jason murhasi useita nuoria, mutta sai lopulta itse iskun päähänsä, omasta machetestaan selviytyjä Ginny Fieldin toimesta. Jason ei kuitenkaan kuollut, vaan pakeni paikalta. Elokuvassa "Perjantai 13. päivä, osa 3" Jasonin kohtasi jälleen joukko nuoria läheisellä mökillä. Heidän joukossaan oli myös Chris Higgins, joka oli törmännyt Jasoniin aiemminkin (tarkkaa ajankohtaa ei kerrota). Tuolloin maskiton Jason hyökkäsi hänen kimppuunsa metsässä, mutta hän pääsi pakoon. Chrisin ja hänen ystäviensä ollessa mökillä Jason murhasi heidät kaikki Chrisiä lukuun ottamatta, ja lisäksi kolme paikalle tullutta moottoripyöräjengiläistä. Chris kuitenkin löi kirveen Jasonin päähän, ja häntä luultiin kuolleeksi ja kiidätettiin ruumishuoneelle. Jason ei kuitenkaan ollut kuollut.


title: Jason Voorhees

text: Elokuvassa "" Jason heräsi ruumishuoneella ja palasi Crystal Lakelle minne oli jälleen kerran kokoontunut joukko nuoria. Lopulta Jason kuoli lopullisen oloisesti pojan nimeltä Tommy Jarvis toimesta, joka onnistui tappamaan Jasonin tämän omalla viidakkoveitsellä. Jason pysyikin kuolleena useita vuosia, mutta heräsi kuitenkin henkiin osassa kuusi.


title: Jason Voorhees

text: Elokuvassa "Perjantai 13. päivä, osa 5 – uusi alku" yllätykseksi murhaajana ei toiminutkaan Jason, vaan kieroutunut ambulanssimies Roy Burns, joka vain esiintyi Jasonina, koska oli mennyt sekaisin nähtyään kuolleen poikansa ruumiin. Fanit olivat katkeria tästä juonenkäänteestä ja ovatkin äänestäneet viidennen osan kaikista turhimmaksi ja huonoimmaksi osaksi sarjassa. Tuottajat ja käsikirjoittajat päättivät palauttaa Jasonin takaisin kuudennessa osassa, jossa aikuiseksi varttunut Tommy Jarvis ja hänen ystävänsä herättävät hänet vahingossa henkiin. He kaivoivat Jasonin haudan auki aikomuksenaan tuhota hänen ruumiinsa, mutta suunnitelma epäonnistui – Tommy iski rautaisen seipään Jasonin rintaan, mutta salama iski siihen ja herätti Jasonin henkiin. Tommy onnistui pakenemaan, mutta hänen ystävänsä sai surmansa. Jason lähti kulkemaan takaisin kohti Crystal Lakea, missä Tommy lopulta onnistui kahlitsemaan hänet järven pohjaan. Tämän jälkeen Tommy ei ole enää esiintynyt elokuvissa. Jason vapautui seuraavassa osassa loukustaan. Jason kuoleekin yleensä jokaisen elokuvan lopussa, mutta herää aina jollain konstilla henkiin.


title: Jason Voorhees

text: "Jason X" on toistaiseksi kronologisesti viimeinen elokuva (vaikka "Freddy vs. Jason" valmistuikin sen jälkeen). Se alkaa vuodesta 2008 ja elokuvassa Jason matkustaa vuoteen 2455.


title: Jason Voorhees

text: Elokuvassa Jason saadaan kiinni ja kuljetetaan Crystal Laken tutkimuslaitokselle, mutta hän pääsee kahleistaan irti ja tappaa lähes kaikki tutkimusyksikön ihmiset. Kuitenkin tutkija Rowan LaFontainen onnistuu houkutella Jason syväjäädytyskammioon, mutta jäädyttää vahingossa heidät molemmat. Vuosisatojen päästä, 2400-luvulla joukko nuoria saapuu pilalle saastuneeseen Maahan ja ottaa jäätyneet ruumiit mukaan tutkittavaksi avaruusalukseensa. Kehittyneellä teknologialla Rowan onnistutaan herättämään ja parantamaan, sillä hän haavoittui taistellessaan Jasonin kanssa. Jason todetaan kuolleeksi, mutta yllätykseksi hän herääkin henkiin ja ryhtyy murhaamaan aluksen matkustajia.


title: Jason Voorhees

text: Elokuvan lopulla Jason jää alakynteen taistellessaan androidi KM-14:n kanssa. Hänen ruumiinsa tuhoutuu todella pahasti eikä hänessä näy minkäänlaisia elonmerkkejä. Kuollessaan Jason kuitenkin kaatui pöydälle, joka pystyy kehittyneellä teknologialla parantamaan vaikeitakin vammoja, ja näin syntyy uusi ”Super-Jason”. Hän on huomattavasti robottimaisempi sekä ulkonäöltään että entistäkin yli-inhimillisimmiltä voimiltaan. ”Super-Jason” kuitenkin kuolee elokuvan lopussa palamalla planeetan ilmakehässä, ja hänen maskinsa (joka sekin on muuttunut huomattavasti) putoaa erääseen järveen.


title: Jason Voorhees

text: Freddy Krueger on esiintynyt "Perjantai 13." -elokuvissa jo aiemminkin, osan "" lopussa jossa Freddyn käsi ilmestyy maan alta ja vetää Jasonin maskin mukanaan. Tämä todennäköisesti antoi pohjan näiden kauhuikonien yhteiselle elokuvalle, joka valmistuikin kymmenen vuotta myöhemmin. Elokuvassa "Freddy vs. Jason" Jason ottaa yhteen Elm Streetin Freddy Kruegerin kanssa. Elokuvan alussa Freddy Krueger oli juuttunut helvettiin kuolleena ja unohdettuna, eikä tämän takia voi palata tappamaan. Hän kääntyy Jasonin puoleen ja lähettää tämän Elm Streetille ”tappamaan muutaman uhrin” mutta pian selviää, ettei Jason aio poistua oivilta apajilta, vaan hän saalistaa jokaisen vastaantulevan teinin. Freddy ei katso tätä hyvällä, ja kahden sarjamurhaajan välille syntyy taistelu, joka huipentuu Camp Crystal Lakelle, missä sarjamurhaajat päätyvät taistelemaan järven rannalle, samaan aikaan kun joukko nuoria yrittää tuhota heidät molemmat. Freddyn onnistuu riistää Jasonilta tämän viidakkoveitsi, ja Jasonin puolestaan repiä Freddyn veitsikäden irti. Kamppailu jää lopulta ratkaisematta, kun elokuvan viimeiset kaksi eloojäänyttä nuorta räjäyttävät laiturin, jolla sarjamurhaajat taistelevat. Freddy nousee vielä kerran vedestä ja yrittää tappaa nuoret Jasonin macheten kanssa, mutta Jason yllättää hänet takaapäin ja lyö Freddyn oman veitsikäden hänen rintansa läpi. Nuoret lyövät Freddyltä vielä pään irti, ja sekä Freddy että Jason vajoavat järven pohjaan. Elokuvan epilogissa kuitenkin nähdään, kuinka Jason nousee järvestä, kantaen Freddyn päätä mukanaan. Elokuvan viimeisillä minuuteilla Freddyn pää iskee silmää katsojalle, vihjaten ettei hänkään kenties ole kuollut. "Freddy Vs. Jasonille" tehtiin epävirallinen jatko-osa "Freddy Vs. Jason Vs. Ash" sarjakuvan muodossa. Kuusiosaisessa sarjakuvassa Jason ei taistele pelkästään Freddyä vastaan vaan myös "Evil Dead" -trilogian Ashia vastaan.


title: Jason Voorhees

text: Myöhemmin hän otti sarjakuvissa myös yhteen "Texasin moottorisahamurhat" -elokuvasarjan tappajan, Leatherfacen kanssa. Myös "Halloween"-elokuvasarjan Michael Myers tuli taisteluun mukaan.


title: Jason Voorhees

text: Lapsena Jason oli ilmeisesti jollain tapaa kehitysvammainen ja epämuodostunut. Alun perin ensimmäisen "Perjantai 13. päivä"-elokuvan käsikirjoittanut Victor Miller oli tarkoittanut Jasonin olevan ""lievästi jälkeenjäänyt"", normaalin näköinen lapsi. Jasonista päätettiin kuitenkin tehdä myös epämuodostunut. Lapsi-ikäistä Jasonia ensimmäisessä elokuvassa näytelleen Ari Lehmanin mukaan tarkoituksena oli ""luoda hahmo, joka herättäisi katsojissa sekä sympatiaa että inhoa."" Lapsi-Jasonin ulkonäön kehittely ja maskeeraus oli Tom Savinin työtä.


title: Jason Voorhees

text:
Jason on aikuisena hyvin pitkä eikä puhu lainkaan. Hän on etenkin elokuvasarjan myöhemmissä osissa
fyysisesti yliluonnollisen voimakas ja lähes kuolematon. Jasonin kuolemattomuuden syyksi on elokuvassa "Jason X" mainittu, että hänellä on ainutlaatuinen kyky korvata menetettyjä soluja. Muissa elokuvissa tätä ei mainita.
Ensimmäisissä osissa Jasonilla oli vielä inhimillisiä piirteitä, esimerkiksi kolmannessa osassa hän huutaa kivusta eräässä kohtauksessa, mutta kuudennesta osasta lähtien hän on ollut ikään kuin zombi, eikä hän myöskään tunne kipua, eikä hän oletetusti tarvitse happea eikä ravintoa. Myös Jasonin kasvot tuhoutuivat miltei täysin, sillä hän ehti olla kuolleena haudassa ja mädäntyä useita vuosia.


title: Jason Voorhees

text: Tunnetuin Jason Voorheesin tuntomerkki on eittämättä vanha jääkiekkomaski, jonka Jason ottaa elokuvassa "Perjantai 13. päivä, osa 3" eräältä uhriltaan. Alkuperäinen maski tuhoutuu seitsemännessä elokuvassa, mutta Jason hankkii seuraavan osan alussa itselleen uuden, samanlaisen maskin. Ensimmäisen elokuvan "Perjantai 13. päivä" Jasonia näytellyt Ari Lehman ei käyttänyt mitään naamiota, koska elokuvassa tämä oli vielä lapsi. Sarjan toisessa osassa "Perjantai 13. päivä, osa 2" Jason piti valkoista kangaspussia päässään. Lisäksi elokuvassa "Jason X" murhaajan naamio muuttuu radikaalisti eikä muistuta enää jääkiekkomaskia. Jasonin vaatteet ovat lähes koko elokuvasarjan ajan kuraisia ja repaleisia. Ainoastaan toisessa osassa vaatteet ovat puhtaat ja suhteellisen siistit. Jälkeenpäin toisen elokuvan Jasonia on haukuttu huonosta puvustuksesta ja varsinkin kangaspussista naamiona. Elokuvassa Jason poikkeaa nykyisestä ulkoasustaan runsaasti, sekä naamionsa että kasvojensa puolesta – elokuvassa Jasonilla on, toisin kuin muissa elokuvissa, hiukset ja muutenkin hänen kasvonsa poikkeavat siitä millaisena hänet on myöhemmissä osissa näytetty. Kolmannessa osassa Jasonin ulkonäkö muuttuukin radikaalisti – hän on kalju ja hänen kasvonsakin ovat erilaiset. Lisäksi hän on kolmannessa elokuvassa huomattavasti pidempi kuin toisessa.


title: Jason Voorhees

text: Tunnistettavin Jasonin käyttämä ase on viidakkoveitsi eli machete, joka on yleisin murha-ase. Tosin murha-aseet vaihtelevat paljon, ja Jason onkin murhannut ihmisiä mitä eriskummallisimmilla tavoilla. Välillä Jason murhaa myös paljain käsin.


title: Jason Voorhees

text: Jasonia ovat näytelleet lukuisat eri stuntnäyttelijät. Uran aloitti Ari Lehman, joka näytteli lapsi-Jasonia ensimmäisessä elokuvassa. Toisessa osassa (ensimmäisessä, jossa Jason nähdään murhaajana), roolin otti Warrington Gillette. Kolmannessa elokuvassa Jasonin rooliin tuli Richard Brooker. Jasonin näyttelijä lienee Kane Hodder, joka on näyttellyt häntä kaikkiaan neljässä elokuvassa, seitsemännestä osasta eteenpäin aina osaan "Jason X". Hodder on myös näytellyt Freddy Kruegeria (tai hänen kättään) elokuvassa "". Hodderia on fanien keskuudessa pidetty parhaimpana Jasonina. Elokuvassa "Freddy vs. Jason" häntä kuitenkin näytteli Ken Kirzinger. Vuoden 2009 uusintaversiossa Jasonia näyttelee Derek Mears.


title: Perjantai 13. (elokuva)

text: Perjantai 13. (televisioesityksessä myös Perjantai 13. päivä, ) on vuonna 1980 ilmestynyt kauhuelokuva, jonka ohjasi Sean S. Cunningham. Elokuva kuvattiin 28 päivässä 550 000 dollarin budjetilla ja julkaistiin teattereissa 9. toukokuuta. Elokuva luetaan osaksi ns. slasher-elokuvia, jotka ovat kauhuelokuvan lajityypin alalaji.


title: Perjantai 13. (elokuva)

text: Elokuvaa on seurannut pitkä sarja jatko-osia.


title: Perjantai 13. (elokuva)

text:
Elokuva alkaa kun perjantai 13. päivänä vuonna 1958 Crystal Lake -nimisellä leirintäalueella murhataan kaksi leirinohjaajaa ja leiri suljetaan. Vuosia myöhemmin paikka avataan uudelleen ja järvelle hakeutuu töihin joukko nuoria. Jonkin ajan kuluttua nuoria alkaa kuitenkin mystisesti kuolla armottoman murhaajan käden kautta. Viimeiselle henkiinjäänneelle nuorelle paljastuu järven menneisyydestä nuoren pojan, Jason Voorheesin, hukkuminen tämän ollessa kesäleirillä. Murhaajaksi osoittautuu Jasonin äiti.
Yhdysvalloissa elokuva sai paljon katsojia, mutta kriitikoilta se ei saanut myönteistä palautetta. Ohjaajaa ja käsikirjoittajaa arvosteltiin elokuvan raakuudesta ja verisestä väkivallasta. Avausviikonloppuna sitä esitettiin Yhdysvalloissa jopa 1100 teatterissa ja se tuotti avausviikonloppuna yhteensä noin 5,8 miljoona dollaria


title: Perjantai 13. (elokuva)

text: Elokuva joutui Suomessa sensuurin hampaisiin. Valtion elokuvatarkastamo asetti sille elokuussa 1980 ikärajaksi KK (Kokonaan Kielletty) eikä elokuvaa ollut siten laillista Suomessa esittää eikä levittää. Täyskielto kumoutui vasta vuonna 1.1.2001 kuvaohjelmien tarkastusta koskevan lakimuutoksen yhteydessä. Elokuvaa on saanut sen jälkeen levittää ja näyttää ikärajoituksella 18.


title: Irtiottoja

text: Irtiottoja on vuonna 2003 Nelosella ensiesitetty 12-osainen televisiosarja. Sen ohjasi Aku Louhimies ja käsikirjoittivat Paavo Westerberg ja Mikko Kouki. Sarja on julkaistu kahdella tupla-DVD:llä.


title: Tuan Le

text: Tuan Le (s. 15. helmikuuta 1978 Pariisi, Ranska) on ranskalaissyntyinen yhdysvaltalainen pokeriammattilainen. Hänet tunnetaan erittäin aggressiivisesta ja riskialttiista pelityylistään. Le on voittanut World Poker Tour -turnauksen kaikkiaan kolme kertaa, ainoastaan tanskalaisella Gus Hansenilla on useampia voittoja (neljä).


title: Tuan Le

text: Le syntyi Pariisissa vietnamilaistaustaisille vanhemmille, mutta varttui Yhdysvalloissa Kansas Cityssä. Keskikouluun siirtyessään hän asui Los Angelesissä. Hän alkoi pelata pokeria $20/$40 limit hold 'em -muodossa Hustler Casinolla kotikaupungissaan.


title: Tuan Le

text: Len suurin voitto on Bellagiossa, Las Vegasissa voitettu WPT:n kolmannen kauden finaali World Poker Championship, jossa hän voitti yli 2,8 miljoonaa dollaria, mikä oli WPT:n historian sen hetken toiseksi suurin palkintosumma. Len yhteenlaskettu voittosumma World Poker Tourilta on kolmanneksi korkein Daniel Negreanun ja Carlos Mortensenin jälkeen.


title: Tuan Le

text: Vuonna 2004, Le voitti ensimmäisen WPT-turnauksensa, vain kolme vuotta sen jälkeen, kun hän alkoi pelata pokeria. Voittosumma, minkä sai tuosta turnauksesta oli yli 1,5 miljoonaa dollaria. Samalla kaudella hän voitti myös World Poker Championshipin, josta muodostui todellinen trilleri. Kaksinpelissä ollessaan Le ja hänen kilpakumppaninsa Paul Maxfield saivat jatkuvasti ohivetoja riverissä juuri kriittisimmillä hetkillä. Lopulta kuitenkin Le onnistui ohivedossa kun Maxfield laittoi kaiken peliin viimeisessä kädessä. Kolmannen voittonsa Le otti seuraavalla kaudella WPT Battle of Champions -turnauksessa.


title: Tuan Le

text: Le ei ole sukua toiselle WPT-voittaja Nam Le'lle. Elokuussa 2007 Tuan Len pokeriuran turnausansiot ylittivät 4,5 miljoonaa dollaria.


title: Enrico Chiesa

text: Enrico Chiesa (s. 29. joulukuuta 1970, Genova, Italia) on italialainen jalkapalloilija, pelipaikaltaan hyökkääjä.


title: Enrico Chiesa

text: Chiesa edustaa tällä hetkellä Serie A:n Sienaa. Aiemmin hän on edustanut muun muassa Sampdoriaa, Parmaa, Fiorentinaa ja Laziota.


title: Enrico Chiesa

text: Chiesa on pelannut myös Italian maajoukkueessa. Hän kuului Italian joukkueeseen vuoden 1996 EM-kisoissa ja vuoden 1998 MM-kisoissa.


title: Nicolas Jenson

text: Nicolas Jenson (1420–1480) oli ranskalainen kirjanpainaja ja typografi eli kirjainten muotoilija, joka työskenteli suurimman osan elämästään Venetsiassa. Hänet tunnetaan myös nimillä Nicolas Janson, Nicholas Jenson ja Nicolaus Jenson.


title: Nicolas Jenson

text: Jensonia pidetään ensimmäisen antiikvan luojana. Hänen suunnittelemansa kirjasintyyppi oli esikuvana suosituille Claude Garamondin ja Aldus Manutiuksen kirjasintyypeille.


title: Nicolas Jenson

text: Nuorempana Jenson oli Gutenbergin oppilaana ja perehtyi painotekniikkaan sekä metallisiin irtokirjakkeisiin. Vuonna 1467 Jenson muutti Venetsiaan, jossa hän avasi oman kirjapainon. Venetsiassa hän myös suunnitteli kuuluisat kirjasintyyppinsä.


title: Nicolas Jenson

text: Jensonin kirjasintyypit ovat toimineet suorina esikuvina myös useille nykyisin käytössä oleville kirjasintyypeille, kuten "Centaur", "Cloister Old Style" ja "Adobe Jenson".


title: Miinanraivaaja Ahven

text: Miinanraivaaja Ahven (Ahven 1) oli Suomen merivoimissa palvellut Ahven-luokan miinanraivaaja. "Ahven" rakennettiin Turun veneveistämöllä vuosina 1936 - 1937 ja otettiin palvelukseen 1937.


title: Miinanraivaaja Ahven

text: Alus poistettiin palveluksesta 1960.


title: Miinanraivaaja Ahven

text: "Ahvenen" sisaralukset olivat Kiiski, Muikku, Särki, Kuore ja Lahna.


title: Miinanraivaaja Kiiski

text: Miinanraivaaja Kiiski (Ahven 2) oli Suomen merivoimissa palvellut miinanraivaaja. Kiiski rakennettiin Turun veneveistämöllä vuosina 1936 - 1937 ja otettiin palvelukseen 1937. Alus poistettiin käytöstä 1961.


title: Miinanraivaaja Kiiski

text: Alus poistettiin palveluksesta 1961.


title: Miinanraivaaja Kiiski

text: Kiisken sisaralukset olivat Ahven, Muikku, Särki, Kuore ja Lahna.


title: Miinanraivaaja Muikku

text: Miinanraivaaja Muikku (Ahven 3) oli Suomen merivoimissa palvellut miinanraivaaja. Muikku rakennettiin Turun veneveistämöllä vuosina 1936 - 1937 ja otettiin palvelukseen 1937.


title: Miinanraivaaja Muikku

text: Alus vaurioitui pahoin elokuussa 1946 Lavansaaren lounaispuolella raivaustehtävän aikana. Vaurioiden vuoksi alus oli korjattavana elo-syyskuun.


title: Miinanraivaaja Muikku

text: Alus poistettiin palveluksesta 1962.


title: Miinanraivaaja Muikku

text: Muikun sisaralukset olivat Ahven, Kiiski, Särki, Kuore ja Lahna.


title: Miinanraivaaja Särki

text: Miinanraivaaja Särki (Ahven 4) oli Suomen merivoimissa palvellut miinanraivaaja. Särki rakennettiin Turun veneveistämöllä vuosina 1936 - 1937 ja otettiin palvelukseen 1937.


title: Miinanraivaaja Särki

text: Alus poistettiin palveluksesta 1961.


title: Miinanraivaaja Särki

text: Särjen sisaralukset olivat Ahven, Kiiski, Muikku, Kuore ja Lahna.


title: Fly to the Rainbow

text: Fly to the Rainbow on saksalaisen heavy metal -yhtye Scorpionsin vuonna 1974 julkaisema toinen albumi. Levyllä ei soita enää kitaristi Michael Schenker, koska hän liittyi 1972 UFO-yhtyeeseen. Hänet korvasi Ulrich Roth seuraavana vuonna. Myös yhtyeen levy-yhtiö vaihtui: Lonesome Crowilla levy-yhtiönä oli Brain Records, Fly to the Rainbowilla RCA.


title: Fly to the Rainbow

text: Albumi nauhoitettiin huhtikuussa 1974 kuuden päivän aikana Musicland Studioilla Saksan Münchenissä. Rudolf Schenkerin sekä Klaus Meine ovat tehneet valtaosan albumin materiaalista. Myös yhtyeen entinen kitaristi Michael Schenker on ollut työstämässä kolmea albumin kappaletta. Basisti Francis Buchholz sekä Jürgen Rosenthal eivät osallistuneet kappaleiden tekoon. Albumin miksaus hoidettiin huhtikuun lopulla samana vuonna.


title: Fly to the Rainbow

text: Aloituskappale ”Speedy's Coming” edustaa nopeatempoista hard rockia. Sen sanoituksissa kerrotaan rokkarista, joka pitää David Bowiesta, Alice Cooperista sekä Ringo Starrista. Kappaleesta julkaistiin single. ”Speedy's Comingia” seuraa ”They Need a Million”, jonka sanoituksissa kerrotaan rahanahneesta henkilöstä. Kappale edustaa yhtyeelle tyypillistä hard rockia, lukuun ottamatta sen alussa kuultavaa akustisen kitaran johtamaa osuutta. Kolmantena kappaleena toimii pitkä ”Drifting Sun”. Se kertoo leskestä, joka ei voi unohtaa hänen kuollutta rakkauden kohdettaan, vaan tämä häiritsee häntä aloittamasta uutta parisuhdetta. Kappaleessa kuullaan pitkä osio, jossa nopeatempoinen kappale hidastuu huomattavasti. ”Drifting Sunia” seuraa balladi ”Fly People Fly”, joka on ikään kuin johdanto nimikappaleeseen. Kappaleessa lauletaan ihmisistä, jotka haluavat muuttaa ulkomaille paremman elämän toivossa. Kappale päättää albumin a-puolen.


title: Fly to the Rainbow

text: B-puolen aloittaa ”This Is My Song” , jossa kerrotaan valehtelusta, kateudesta sekä vihasta. Se edustaa albumille tyypillistä hard rockia. Kuudentena kappaleena toimii rauhallisella kitarasoololla alkava ”Far Away”. Kappaleen tempo kasvaa alusta saakka vähitellen, jonka jälkeen kappaleessa alkaa sen loppuun kestävä raskaampi osio. Päätöskappaleena toimii lähes kymmenminuuttinen nimikappale, joka jatkaa sanoituksissaan ”Fly People Flyn” sanoituksia. Kappaleen sanoituksissa ulkomaille parempaa elämän perässä muuttaneet ihmiset huomaavatkin, että uusi kotimaa tuntuu huonommalta kuin entinen.


title: Fly to the Rainbow

text: Kysyttäessä albumin kansikuvasta yhtyeen silloinen kitaristi Ulrich Roth ilmaisi tyytymättömyytensä sitä kohtaan. Hän ei myöskään osannut kertoa, mitä se esittää.


title: Miinanraivaaja Kuore

text: Miinanraivaaja Kuore (Ahven 5) oli Suomen merivoimissa palvellut miinanraivaaja. Kuore rakennettiin Turun veneveistämöllä vuosina 1936 - 1937 ja otettiin palvelukseen 1937.


title: Miinanraivaaja Kuore

text: Alus poistettiin palveluksesta 1960.


title: Miinanraivaaja Kuore

text: Kuoreen sisaralukset olivat Ahven, Kiiski, Muikku, Särki ja Lahna.


title: Angelo Di Livio

text: Angelo Di Livio (s. 26. heinäkuuta 1966 Rooma, Italia) on italialainen jalkapalloilija, pelipaikaltaan keskikenttäpelaaja. Hän saavutti Italian joukkueessa EM-hopeaa 2000.


title: Angelo Di Livio

text: Di Livio edusti urallaan seuratasolla Reggianaa, Nocerinaa, Perugiaa, Padovaa, Juventusta ja Fiorentinaa. Hän saavutti Juventuksen riveissä muun muassa kolme Italian mestaruutta sekä Mestarien liigan ja Intercontinental Cupin voiton.


title: Angelo Di Livio

text: Di Livio pelasi Italian maajoukkueessa 40 maaottelua vuosina 1995–2002. Hän edusti Italiaa MM-kisoissa vuosina 1998 ja 2002 sekä EM-kisoissa vuosina 1996 ja 2000.


title: Miinanraivaaja Lahna

text: Miinanraivaaja Lahna (Ahven 6) oli Suomen merivoimissa palvellut miinanraivaaja. Lahna rakennettiin Turun veneveistämöllä vuosina 1936 - 1937 ja otettiin palvelukseen 1937.


title: Miinanraivaaja Lahna

text: Alus poistettiin palveluksesta 1961.


title: Miinanraivaaja Lahna

text: Lahnan sisaralukset olivat Ahven, Kiiski, Muikku, Särki ja Kuore.


title: Palmitiinihappo

text: Palmitiinihappo on orgaaninen yhdiste (tyydyttynyt rasvahappo), joka on huoneenlämmössä (20 °C) olomuodoltaan kiinteää, värittömiä tai valkoisia kiteitä. Sen kemiallinen kaava on CHO ja rakennekaava CH(CH)COOH. Palmitiinihaposta käytetään myös nimityksiä "heksadekaanihappo" ja "1-pentadekaanikarboksyylihappo".


title: Palmitiinihappo

text: Palmitiinihapon moolimassa on 256,5 g/mol, sulamispiste 63 °C, kiehumispiste 351–352 °C, suhteellinen tiheys 0,85 g/cm (vesi = 1,0 g/cm) ja CAS-numero 57-10-3. Palmitiinihappo ei liukene veteen.


title: Palmitiinihappo

text: Palmitiinihappo on yleisin tyydyttynyt rasvahappo. Se on eräs yleisimmistä rakenneosasista eläin- ja kasvirasvoissa. Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Palmitiinihappo

text: Palmitiinihapon ionimuotoja, estereitä ja suoloja nimitetään palmitaateiksi.


title: Mark Iuliano

text: Mark Iuliano (s. 12. elokuuta 1973, Cosenza, Italia) on italialainen jalkapalloilija, pelipaikaltaan puolustaja.


title: Mark Iuliano

text: Iuliano edustaa tällä hetkellä Serie A:n Messinaa. Aiemmin hän on edustanut Salernitanaa, Bolognaa, Monzaa, Juventusta, Mallorcaa ja Sampdoriaa.


title: Mark Iuliano

text: Iuliano on pelannut myös Italian maajoukkueessa. Hän kuului Italian joukkueeseen vuoden 2000 EM-kisoissa ja vuoden 2002 MM-kisoissa.


title: Mölln

text: Mölln on Saksan kaupunki Schleswig-Holsteinin osavaltion Herzogtum Lauenburgin piirikunnassa. Se sijaitsee Schleswig-Holsteinin kaakkoisosassa Lyypekin eteläpuolella. Möllnissä on arviolta 18 856 asukasta (vuonna 2015) ja sen pinta-ala on 25,05 neliökilometriä.


title: Mölln

text: Mölln perustettiin 1100-luvulla. Elbe–Lyypekki-kanava kulkee kaupungin läpi.


title: Claude Garamond

text: Claude Garamond (n. 1480–1561) oli ranskalainen kustantaja ja aikansa huomattavimpia kirjainmuotoilijoita.


title: Claude Garamond

text: Yhä edelleen on käytössä useita antiikva-kirjasintyyppejä, jotka perustuvat hänen suunnittelemilleen kirjaimille. Näihin kuuluvat esimerkiksi "Garamond No. 3", "Garamond No. 5", "Adobe Garamond", "Garamond Premier Pro", "Simoncini Garamond", "ITC Garamond" ja "Granjon".


title: Kuolema Niilillä

text: Kuolema Niilillä () on Agatha Christien kirjoittama salapoliisiromaani, joka ilmestyi ensimmäisen kerran Britanniassa Collins Crime Clubin kustantamana 1. marraskuuta 1937 ja Yhdysvalloissa seuraavana vuonna Dodd, Mead and Companyn kustantamana. Ensimmäistä kertaa se ilmestyi suomeksi vuonna 1940 ja uusi suomennos 1978.


title: Kuolema Niilillä

text: Kuolema Niilillä on yksi Christien tunnetuimmista, ja sen pohjalta on tehty samanniminen elokuva vuonna 1978. Tarinassa Hercule Poirot ratkoo vaikeaa rikosta, joka on tapahtunut pienellä turistialuksella Niilillä. Aluksella tapahtuu kolme murhaa, joita Poirot rupeaa ratkomaan ystävänsä herra Racen kanssa.


title: Kuolema Niilillä

text: Linnet Doyle ja hänen aviomiehensä Simon Doyle ovat häämatkalla Egyptissä. Simon Doyle oli aikaisemmin ollut kihloissa Linnetin parhaan ystävän Jacqueline De Bellefortin kanssa. Doylet lähtevät laivamatkalle Niiliä pitkin S.S. Karnak -aluksella monien muiden matkustajien tapaan. He ovat: Salome Otterbourne ja hänen tyttärensä Rosalie, Rouva Allerton ja hänen poikansa Tim, Linnetin yhdysvaltalainen lakimies ja holhooja Andrew Pennington, Linnetin palvelijatar Louise Bourget, yhdysvaltalainen neiti Van Schuyler ja hänen serkkunsa Cornelia Robson, Neiti Schuylerin sairaanhoitaja neiti Bowers, salaperäinen mies nimeltään herra Ferguson, arkeologi Signor Richetti, hiljainen mies James Fanthorp, itävaltalainen tohtori Bessner ja Jacqueline De Bellefort. Matkalla on myös mukana yksityisetsivä Hercule Poirot.


title: Kuolema Niilillä

text: Jacqueline on seurannut Linnetiä ja Simonia heidän häistään lähtien, mikä on saanut heidät hyvin vihaisiksi. Eräänä iltana Jacqueline De Bellefort kertoo Poirotille, että hän haluaa tappaa Linnetin ja Simonin. Kun he edellisenä päivänä vierailivat egyptiläisillä rauniolla, kivenlohkare melkein putosi Linnetin päälle. Poirot, Linnet ja Simon luulevat Jacquelinen olevan syyllinen, mutta myöhemmin he saavat selville, että hän oli laivassa koko aja eikä voi siis olla syyllinen. Poirot tapaa ystävänsä eversti Racen, joka liittyy seurueeseen laivan paluumatkalle. Race kertoo Poirotille, että yksi matkustajista on vaarallinen rikollinen, joka ei kaihda murhia. Samaisena iltana Jacqueline juo itsensä humalaan, ottaa esille pistoolin ja ampuu Simonia jalkaan. Simon vaatii, että Jacquelinesta on huolehdittava ennen häntä, joten kaksi muuta paikalla olevaa, Neiti Robson ja Fanthorp, vievät hänet takaisin hyttiinsä. He noutavat tohtori Bessnerin, joka huolehtii Simonista ja pysyy hänen luonaan koko yön. Sairaanhoitaja Bowers pysyy Jacquelinen luona koko yön. Myöhemmin Fanthorp kertoo Bessnerille, että ase on kadonnut.


title: Kuolema Niilillä

text: Seuraavana päivänä Linnet löydetään kuolleena – hänet on ammuttu. Poirot löytää ison ”J”-kirjaimen seinästä. Myöhemmin Poirot huomaa, että kaksi pulloa kynsilakkaa puuttuu Linnetin huoneesta. Toinen pulloista on nimeltään ”Cardinal” ja sen tumman punaista. Toinen taas on ”Rose”, hailakan vaaleanpunaista kynsilakkaa, mutta pullossa on jäljellä vain kirkkaanpunaista lakkaa. Linnetin helminauha on myös kadonnut. Poirot kuulustelee kaikkia matkustajia. Hän huomaa, että monet kuulivat yön aikana molskahduksen ja juoksuääniä. Neiti Schuyler kertoo kuulleensa molksahduksen ja nähneensä Rosalie Otterbournen heittävän jotain veteen. Rosalie väittää, ettei hän poistunut hytistään eikä heittänyt mitään yli laidan. Louise Bourget kertoo Poirotille, kuinka hän olisi saattanut nähdä murhaaja, jos hän olisi sattunut tekemään tiettyjä asioita, mikä saa Poirotin epäluuloiseksi. Poirot päättelee, että vaikka Jacqueline onkin pääepäilty, hän ei millään voinut tehdä murhaa, koska hänellä oli alibi koko yöksi. Poirot arvelee jonkun nähneen, kun Jacqueline ampui Simonia ja käytti tilaisuutta hyväkseen murhatakseen Linnetin ja lavastaakseen Jacquelinen syylliseksi. Ase löydetään joesta, mikä hämmentää Poirotia, sillä jos joku halusi lavastaa Jacquelinen, niin loogisinta olisi ollut jättää ase Jacquelinen hyttiin.


title: Kuolema Niilillä

text: Vähitellen Poirot alkaa tajuta, mitä yön aikana oli tapahtunut. Hän oivaltaa, että Rosalie heitti itse asiassa äitinsä viinavaraston jokeen. Hän epäilee, että Rosalie näki jonkun poistuvan Linnetin hytistä, mutta Rosalie kieltää sen. Lounaalla Race kertoo matkustajille, että kaikki tutkitaan, jotta puuttuvat helmet löytyisivät. Hoitaja Bowers antaa helmet takaisin ja kertoo Poirotille, että neiti Schuyler otti ne, koska hän on kleptomaani. Helmet havaitaan kuitenkin pian väärennöksiksi. Louise Bourget löydetään murhattuna hytistään ja hänellä on kädessään seteleitä, mistä päätellään hänen yrittäneen kiristää murhaajaa. Poirot ja Race menevät tohtori Besserin hyttiin ja kertovat tohtorille ja Simonille, mitä on tapahtunut. Salome Otterbourne astuu sisään ja sanoo tietävänsä, kuka murhasi Linnetin ja Louisen. Simon huutaa, miksi hän ei ollut kertonut tätä heti alusta alkaen. Ennen kuin Otterbourne ehtii lopettaa tarinansa, hänet ammutaan takaapäin ja hän kuolee. Lähes jokainen tulee hyttiin katsomaan, mitä melu oikeastaan oli – Tim saapui ensimmäisenä. Poirot tunnistaa aseen omistajaksi Andrew Penningtonin, joka ei juuri nyt ole läsnä. Poirot pyytää saada tavata Penningtonin tunnin päästä. Sitä ennen Poirot tapaa Timin ja kertoo hänen varastaneen helmet. Timillä oli liittolainen Englannissa, joka teki väärennöksen. Hän vaihtoi oikeat väärennökseen varastaessaan helmet. Tim ei tiedä, oliko Linnet silloin jo kuollut, mutta hän ei muista kuulleensa hengitystä. Rosalie näki Timin, mutta hän ei kertonut kenellekään, koska hän oli rakastunut Timiin. Poirot sanoo, ettei hän kerro poliisille Timin varastaneen helmet, ja antaa hänen mennä naimisiin Rosalien kanssa.


title: Kuolema Niilillä

text: Kun Poirot tapaa Penningtonin, käy ilmi, että Pennington on varastanut osan Linnetin rahoista ja yritti saada Linnetin allekirjoittamaan asiakirjoja, jotka vapauttaisivat hänet vastuustaan. Pennington huomasi pian, että Linnet luki asiakirjat niin huolellisesti, että olisi voinut arvata, mitä Pennington oli tehnyt. Pennington sai tietää, että Simon ei koskaan lukenut asiakirjoja vaan allekirjoitti ne lukematta. Pennington yritti murhata Linnetin kivenlohkareella, jotta voisi hoitaa lakiasiat Simonin kanssa. Pennignton vakuuttaa, että hän ei tappanut Linnetiä ja Poirot on samaa mieltä hänen kanssaan. Lisää paljastuksia seuraa. Fanthorp on asianajotoimistosta, joka epäilee Penningtonia rikoksista. Hän tuli laivalle estääkseen Linnetiä allekirjoittamasta epäilyttäviä asiakirjoja (aikaisemmin hän oli kerran onnistunut siinä). Herra Richetti paljastuu Racen etsimäksi rikolliseksi sen jälkeen kun Race oli kuullut Richettin saamasta sähkösanomasta, joka sisälsi salasanoman.


title: Kuolema Niilillä

text: Poirot kertoo Racelle tienneensä oikean murhaajan jo paljon aikaisemmin, mutta hän halusi hoitaa ensin pois tieltä muut asiat kuten helmet ja kivenlohkareen. Lopulta hän kertoo Racelle, neiti Robsonille ja tohtori Bessner murhaajista. Hän teoriansa, että joku oli sattumalta kuullut, mitä tapahtui Jacquelinen ja Simonin välillä tuona iltana, oli väärä. Siksi hän ei heti tajunnut totuutta. Jacqueline ja Simon tekivät sen yhdessä. Jacqueline teeskenteli ampuvansa Simonin ja kun kaikki huolehtivat Jacquelinesta Simonin vaatimuksesta, Simon otti aseen, ampui Linnetin ja sitten itseään jalkaan ja lopuksi heitti aseen jokeen ennen kuin muut palasivat. Kun tohtori Bessner tutki hänet, vaikutti todellakin siltä, että Jacqueline olisi ampunut hänet. Simon käytti aikaisemmin tekoverta ja laittoi sen kynsilakkapulloon Linnetin huoneessa. Simon tajusi Louisen vihjeen, että tämä tiesi, kuka murhaaja on, ja lähetti Jacquelinen tappamaan tämän. Kun rouva Otterbourne kertoi Simonille, että hän tietää murhaajan henkilöllisyyden, Simon huusi hänelle aloittamaan tarinan alusta, jotta Jacqueline ehtisi hakea aseen, ampua rouva Otterbourne ja palata hyttiinsä. Simon ja Jacqueline aikoivat mennä naimisiin, sillä he olivat edelleen rakastuneet toisiinsa ja voisivat nyt elää ylellisyydessä. Jacqueline kertoo Poirotille suunnitelleensa murhat, koska Simonilla ei ollut tarpeeksi sisua ja älykkyyttä. Kun kaikki ovat poistumassa laivasta, Jacqueline käyttää toista asettaan ja ampuu Simonin ja itsensä. Neiti Robson hyväksyy tohtori Bessnerin kosinnan, mikä ei ole herra Fergusonin mieleen, sillä hän on koko matkan ajan piirittänyt neiti Robsonia.


title: Kuolema Niilillä

text: Caldwell Harpurin lyhyt arvostelu "Times Literary Supplementissä" 20.11.1937 päättyi toteamukseen: "Hercule Poirot, kuten tavallisesti, kaivaa totuuden esiin, joka on niin ennennäkemätön, että olisi epäreilua, jos tämän arvostelun kirjoittaja edes vihjaisisi jotain sen suuntaan.".


title: Kuolema Niilillä

text: "The New York Times Book Review" -lehdessä (6.2.1938) Isaac Anderson esitteli juonen alkuasetelman ja sanoi lopuksi: "Lukijalla on oikeus odottaa paljon tällaiselta kaksikolta [Agatha Christie ja Hercule Poirot], eikä hän tule pettymään.".


title: Kuolema Niilillä

text: "The Observerissä" (14.11.1937) "Torquemada" (Edward Powys Mathers) aloitti toteamalla "Ensimmäisenä tällä viikolla tulee Agatha Christie. Hänen kolmesta viimeisimmästä romaanistaan kaksi ei ollut täysosumia, mutta "Kuolema Niilillä" on jälleen sellainen." Hän esittelee juonen alkuasetelman ja jatkaa sitten: "Kauheita asioita tapahtuu ja – ilman että Christie keskeyttäisi tarinansa esittääkseen haasteen Poirotille – hän antaa Poirotin tehdä yhteenvedon johtolangoistaan yhdessä ainoassa kappaleessa 60 sivua ennen loppua. Vasta sen jälkeen eläkkeellä oleva väsymätön etsivä päättää kertoa totuuden, ja lukija on vihainen itselleen. Kun Poirot kertoo totuuden, vihastus jää ihailun varjoon. Toinen toistaan seuranneet ruumiit ovat näissä kuolonkekkereissä täysin loogisia. Vedenpitävä alibi on kerta kaikkiaan loistava ja ilman Poirotia se olisi jäänyt myös vedenpitäväksi. Se ei ole sen epätodennäköisempi kuin ylipäätään tällainen tapahtumaketju kertomakirjallisuudessa. Eikä se perustu niinkään lukijan hämäämiseen vaan lähes yhteen ainoaan huolellisesti sommiteltuun tapahtumaan." Hän päätti arvostelun: "Vaikka ympäristön kuvaus on toissijaista, se on pätevää."


title: Kuolema Niilillä

text: "The Scotsmanissä" todettiin 11.11.1937: "Agatha Christien romaani, varsinkin kun pääosassa on Hercule Poirot ”harmaine aivosoluineen”, on aina huomionarvoinen tapahtuma. On makuasia, onko kirjailija ylimielinen antaessaan yllättävän käänteen päätösluvuille, mutta toisaalta voidaan sanoa hänen pelaavan reilua peliä. "Kuolema Niilillä" -romaanissa arvoituksen ratkaisu ei kuitenkaan tule niin suurena yllätyksenä, mihin Christien vannoutuneet ihailijat ovat tottuneet. Ei ainakaan jos on lukenut huolellisesti erään tietyn luvun ja on halukas seuraamaan Poirotin eräitä vihjeitä niiden loogiseen päätökseen. Osaako lukija arvata, kuka murhaaja on – ja tällä tarkoitan murhan tekotapaa – onkin kokonaan toinen asia. Joka tapauksessa tämä on todellakin ratkaisemisen arvoinen tapaus." Arvostelu päättyi sanoihin: "Christie on jälleen kerran punonut mitä nerokkaimman juonen, joka on täynnä häiritseviä tekijöitä ja olosuhteita, ja sitten esittänyt kaiken sellaista arvostavalle lukijakunnalle.


title: Kuolema Niilillä

text: E. R. Punshon aloitti "The Guardianin" arvostelunsa 10.12.1937 sanomalla: "Jos haluaa arvioida, onko romaanikirjailija todella lahjakas kirjailija, niin usein kannattaa kiinnittää huomio siihen, miten sivuhenkilöt – joiden luomiseen kirjailija todennäköisesti ei perehdy niinkään tarkasti – käsitellään romaanissa ja ovatko he todella aitoja, eläviä henkilöitä. Christiellä se onnistuu aina hyvin, ja tuskin koskaan paremmin kuin tässä romaanissa." Hän jatkoi kuvailemalla eräitä henkilöitä ja sanoi sitten: "kaikki nämä ja myös heidän matkustajakumppaninsa on kuvailtu selkeästi ja nasevasti – myös silloin kun he ovat enemmän henkilötyyppejä kuin henkilöitä, ja siten ilman sitä täyteläisyyttä, jota löytyy Dickensin tai Thackerayn romaaneista." Lopuksi hän totesi: "Poirotin harmaat solut joutuivat todellakin tekemään kokopäivätyön hänen ratkaistessaan arvoitusta. Huolellisesti punotut alibit tuntuvat kiehtovan Christietä ja tälläkin kertaa hänellä on mitä parhaimmat mahdollisuudet näyttää taitonsa niiden punomisessa. Vikoja hakeva kriitikko voisi tosin ihmetellä, onko Poirot muuttumassa liian salailevaksi kun hän salaa esimerkiksi sellaisen tärkeän johtolangan kuin luodinreikä pöydässä. Jos lukijan on tarkoitus nauttia kaikesta, hänen myös pitäisi tietää kaikki."


title: Kuolema Niilillä

text: Mary Dell kirjoitti "Daily Mirrorissa" 11.11.1937: "Agatha Christie on kerta kaikkiaan loistava. Tavallisesti jos juoni on hyvä, niin sitten on jotain vikaa tyylissä tai henkilöhahmoissa. Mutta Christie – tästä löytyvät kaikki ensiluokkaisen kirjan ainekset."


title: Kuolema Niilillä

text:
Robert Barnard: "Kuuluu kärkikymmenikköön, vaikka ratkaisu onkin äärimmäisen monimutkainen. Tyypillinen kolmiodraama, tällä kertaa risteilyaluksella Niilillä. Jokseenkin vähän paikallisväriä, mutta muutamia hyviä karikatyyrejä – jota elokuvassa hyödynnettiin hyvin. Vakoilijat ja agitaattorit alkavat ilmestyä Christien ennen niin pudasverisiin salapoliisiromaaneihin, sillä maailma oli vähitellen ajautumassa sotaa kohti."
Agatha Christie muokkasi romaanin näytelmäksi, jonka ensi-ilta oli Dundee Repertory Theatre -teatterissa 17.1.1944 nimellä "Hidden Horizon" ja West Endissä 19.3.1946 nimellä "Murder on the Nile" ja samannimisenä Broadwayllä 19.9.1946.


title: Kuolema Niilillä

text: Televisionäytelmä (nimellä "Murder on the Nile") esitettiin suorana lähetyksenä Yhdysvalloissa 12.7.1950 "Kraft Television Theatre" -sarjassa. Sen kesto oli 60 minuuttia. Pääosissa olivat Guy Spaull ja Patricia Wheel.


title: Kuolema Niilillä

text: Romaanista muokattiin hyvin menestynyt elokuva vuonna 1978. Peter Ustinov esiintyi ensimmäistä kertaa Hercule Poirotina (hän teki myöhemmin vielä viisi muuta Poirot-elokuvaa). Sen ohjasi John Guillermin. Elokuvan tähtikaartiin kuuluivat lisäksi mm. Bette Davis neiti van Schuylerina, Maggie Smith neiti Bowersina ja Angela Lansbury rouva Otterbournena.


title: Kuolema Niilillä

text: BBC Radio 4 teki romaanista viisiosaisen kuunnelmasarjan vuonna 1997. Se esitettiin 2.1.-30.1.1997. Poirotia esitti John Moffatt. Jaksot nauhoitettiin 12.7.1996. Kuunnelmasovituksen kirjoitti Michael Bakewell.


title: Kuolema Niilillä

text: Romaani muokattiin "Hercule Poirot" -televisiosarjan jaksoksi vuonna 2004. Poirota esitti David Suchet. Jakso oli romaanille uskollinen muutamaa pientä poikkeusta lukuun ottamatta (esim. Tim Allertonin ja Rosalie Otterbournen romanssista ei tule mitään, sillä Tim kieltäytyy ja antaa ymmärtää, ettei ole ylipäänsä kiinnostunut naisista).


title: Kuolema Niilillä

text: Flood Light Games muokkasi "Kuoleman Niilillä" videopeliksi vuonna 2007: "Agatha Christie: Death on the Nile". He julkaisivat sen yhdessä Oberon Gamesin ja Big Fish Gamesin kanssa. Pelaaja on Hercule Poirot ja joutuu etsimään kätkettyjä esineitä ja vihjeitä "Karnak"-laivan hyteistä ja kuulustelee sitten epäiltyjä saamiensa tietojen avulla.


title: Kuolema Niilillä

text: HarperCollins julkaisi sarjakuvaversion "Death on the Nile" () 16.7.2007. Sen muokkasivat François Rivière ja Solidor (Jean-François Miniac) (ISBN 0-00-725058-4).Ensimmäisen kerran romaani ilmestyi Yhdysvalloissa 8-osaisena jatkoromaanina "The Saturday Evening Post"issa 15.5.-3.7.1937. Jatkoromaanin kuvitti Henry Raleigh.


title: Kuolema Niilillä

text: Ensimmäisen kerran romaani ilmestyi Sirkka Rapolan suomentama (kustantajana ensin Otava ja myöhemmin WSOY). Vuonna 1978 ilmestyi Kirsti Katteluksen uusi suomennos WSOY:n kustantamana. Bibliografian lähteenä on Suomen kansallisbibliografia.


title: Helsingin laulu (albumi)

text: Helsingin laulu on vuonna 1991 julkaistu albumi, jonka aiheena on Helsinki. Levyllä esiintyy UMO, jota johtaa Markku Johansson ja solisteina ovat Eija Ahvo, Eino Grön, Vesa-Matti Loiri, Maarit sekä Antti Sarpila (klarinetti).


title: Moreno Torricelli

text: Moreno Torricelli (s. 23. tammikuuta 1970 Erba, Italia) on italialainen entinen jalkapalloilija, pelipaikaltaan puolustaja.


title: Moreno Torricelli

text: Torricelli edusti urallaan seuratasolla Caratesea, Juventusta, Fiorentinaa, Espanyolia ja Arezzoa. Hän saavutti Juventuksen riveissä muun muassa kolme Italian mestaruutta sekä UEFA Cupin, Mestarien liigan ja Intercontinental Cupin voiton.


title: Moreno Torricelli

text: Torricelli pelasi myös Italian maajoukkueessa. Hän kuului Italian joukkueeseen vuoden 1996 EM-kisoissa ja vuoden 1998 MM-kisoissa.


title: Virgin Killer

text:
Virgin Killer on saksalaisen Scorpions-yhtyeen albumi vuodelta 1976. Albumi oli yhtyeen ensimmäinen, joka sai huomiota myös Euroopan ulkopuolella.
"Virgin Killer"in kansi aiheutti kohua ja sen vuoksi albumi julkaistiin myöhemmin uudella kannella.
Brittiläinen Internet Watch Foundation (IWF) havaitsi loppuvuodesta 2008, että levyn kansi saattaa olla lapsipornoa ja siten "mahdollisesti laiton". IWF:n suosituksen mukaan suurin osa brittiläisistä internetoperaattoreista esti pääsyn levyä esittelevään englanninkieliseen Wikipedia-artikkeliin. BBC:n arvion mukaan eston piirissä on 95 prosenttia brittiläisistä Internetin käyttäjistä.
IWF on jo poistanut kyseisen Wikipedia-artikkelin mustalta listaltaan. IWF perusteli poistopäätöstään sillä, että albumi on ollut laajalti ja kauan saatavilla.


title: Virgin Killer

text: Levyä on alusta asti myyty myös toisenlaisella kannella.


title: Knight Online

text: Knight Online (KoL) on MGame Corporationin kehittämä massiivinen monen pelaajan verkkoroolipeli (MMORPG).


title: Knight Online

text: Peli on ilmaispeli, joka on julkaistu myös Steam-palvelussa vuonna 2016.


title: Säkinheimo-Reppulit

text: Säkinheimo-Reppulit ("Sackville-Bagginses") on hobittisuku J.R.R. Tolkienin fantasiaromaanissa "Taru sormusten herrasta".


title: Säkinheimo-Reppulit

text: Säkinheimo-Reppulit ovat sukua Bilbo Reppulille. Otho Säkinheimo-Reppulin isä Longo oli Bilbon setä, joten Otho on Bilbon serkku. Myös Othon vaimo Lobelia o.s. Piukkapaula on Bilbon pikkuserkku, joten Säkinheimo-Reppuleiden sukulaisuus Bilboa kohtaan on kaksinkertainen. Säkinheimo-Reppuleilla on yksi poika, Lotho.


title: Säkinheimo-Reppulit

text: Säkinheimo-Reppuleiden nimi on Longo Reppulin ja hänen vaimonsa Camelia Säkinheimon sukunimien yhdistelmä, jonka jo Longo otti käyttöön ja jota myös Otho perheineen käytti.


title: Säkinheimo-Reppulit

text:
Säkinheimo-Reppulit asuvat muiden hobittien tapaan Konnussa, Eteläneljännyksessä, Säkinheimon kylässä. He ovat varakkaita maanomistajia (he myyvät piippukessua mm. Sarumanille), mutta ovat silti kateellisia Bilbolle, koska huhujen mukaan Bilbon hobittikolon, Repunpään, uumenissa piilee kultaa ja timantteja. Lisäksi Säkinheimo-Reppulit halajavat mukavaa Repunpäätä omakseen. Säkinheimo-Reppuleiden ja Bilbon välinen riita juontaa juurensa Frodoon, koska ennen kuin Bilbo otti orvon Frodon huostaansa, Otho oli lapsettoman serkkunsa perillinen. Kun Bilbo sitten nimitti Frodon perijäkseen, Säkinheimo-Reppulit raivostuivat ja katkaisivat suhteensa Bilboon sekä erityisesti Frodoon. Kuitenkin jo ennen Frodon syntymää, Bilbon lähdettyä Gandalfin ja kääpiöiden kanssa suurelle matkalleen, Säkinheimo-Reppulit ryntäsivät Repunpäähän luullessaan Bilbon kuolleen. Katkera oli heidän pettymyksensä, kun Bilbo palasikin takaisin täysissä sielun ja ruumiin voimissa.
"Tarussa Sormusten herrasta" Säkinheimo-Reppulit saapuvat Bilbon syntymäpäiväjuhliin, mutta poistuvat sieltä raivoissaan Bilbon katoamistempun jälkeen. He palaavat kuitenkin seuraavana päivänä hakemaan saataviaan, kun kuulevat Frodon järjestäneen Bilbon omaisuudenjaon. Lobelialle Bilbo on jättänyt hopealusikoita, koska arveli Lobelian ryövänneen useita lusikoita viime matkansa aikana. Närkästyneet Säkinheimo-Reppulit vaativat nähdä testamentin ja kun siinä ei ole Säkinheimo-Reppuleille mitään, Otho huudahtaa: "Kuudenkymmenenvuoden odotuksen jälkeen lusikoita! Naurettavaa!"


title: Säkinheimo-Reppulit

text: Säkinheimo-Reppulien odotus kuitenkin palkitaan, kun Frodo joutuukin lähtemään matkalleen kohti Rivendelliä ja myy Repunpään Säkinheimoille. Otho on jo kuollut, mutta satavuotias Lobelia Lotho-poikansa kanssa saapuu seitsemänkymmenenseitsemän vuoden odotuksen jälkeen ottamaan omansa.


title: Säkinheimo-Reppulit

text: Trilogian toisessa osassa Säkinheimo-Reppuleita ei mainita, mutta kolmannen osan lopussa heillä on melko merkittävä osa. Lothosta on tullut Konnun tyranni ja kaiken huipuksi hän on liittounut Puuparran joukoille hävinneen Sarumanin kanssa. Kun Frodo kumppaneineen palaa Kontuun, asiat ovat huonolla tolalla. Ihmisroistot pitävät järjestystä, Konnun kaunis luonto on pilattu teollisuudella, monet kontulaiset on pidätetty, jopa vanha Lobelia, ja itse Lotho on murhattu. Saruman asuu nyt Repunpäässä, mutta Virranvarren taistelun jälkeen hänet murhaa yksi omista, Gríma Kärmekieli, jonka hobittisoturit ampuvat jousilla. Roistot ajetaan matkoihinsa, ja Lobelia vapautetaan muiden vankien kanssa vankilasta. Kuullessaan Lothon kuolemasta, Lobelia ei kuitenkaan halua enää palata Repunpäähän ja luovuttaa sen takaisin Frodolle. Lobelia palaa sukulaistensa Piukkapaulojen luo, missä hän kuolee runsaasti yli satavuotiaana, jättäen omaisuutensa Frodolle ja päättäen yli sata vuotta kestäneen sukuriidan.


title: Francis Gillot

text: Francis Gillot (s. 9. helmikuuta 1960 Maubeuge, Ranska) on ranskalainen jalkapallovalmentaja ja entinen pelaaja.


title: Francis Gillot

text: Gillot oli pelipaikaltaan puolustaja ja hän pelasi uransa aikana 287 ottelua korkeimmalla sarjatasolla Ranskassa tehden niissä 18 maalia.


title: Francis Gillot

text: Valmennusuransa Gillot aloitti FC Sochaux'n juniorijoukkueen valmentajana 1996. Hän luotsasi hyvästä nuorisotyöstään tunnettun seuran junioreja seitsemän vuoden ajan siirtyen kaudeksi 2003/04 arabiemiraattilaisen Al Ainin päävalmentajaksi.


title: Francis Gillot

text: 2004 Gillot palasi Ranskaan ja siirtyi RC Lensin apuvalmentajaksi. Tammikuussa 2005 Gillot nousi seuran päävalmentajaksi Joël Mullerin saatua potkut tehtävistään. Debyyttikaudellaan hän johdatti seuran Ligue 1:ssä seitsemänneksi ja hän sai jatkaa tehtävässään. Seuraava kausi sujui vieläkin paremmin ja Lens oli lopulta neljäs. Kaudella 2006/07 Gillot'n suojatit taistelivat ennätystasaisessa sarjassa jopa kolmossijasta, mutta jäivät viidensiksi häviten pisteen sarjakolmoselle Toulouselle. Toukokuun lopussa Gillot sai potkut tehtävistään.


title: Francis Gillot

text: Gillot palasi valmennustehtäviin tammikuussa 2008, kun FC Sochaux palkkasi hänet päävalmentajakseen. Gillot'n alku Sochaux'ssa ei ollut helppo, sillä ensimmäinen kokonainen kausi 2008/09 toi Sochaux'lle vasta sijan 14. Kaudella 2009/10 tuli kuitenkin pohjanoteeraus, kun flegmaattiset peliesitykset sysäsivät seuran putoamiskamppailuun. Lopulta sarjapaikka säilyi Sochaux'n ollessa 16:s. Seurajohto luotti vaikeuksista huolimatta päävalmentajaansa ja Gillot sai jatkaa tehtävässään. Kaudella 2009/10 tuli vihdoin palkinto, kun Gillot luotsasi loistavan kevätkauden päätteeksi seuransa liigassa viidenneksi. Sijoitus oli seuran paras sitten kauden 2003/04 ja sen tuloksena Sochaux selviytyi Eurooppa-liigaan kaudella 2011/12. Menestyskauden jälkeen Gillot ilmoitti yllättäen jättävänsä tehtävänsä seuran päävalmentajana. Pian Sochaux'sta lähtönsä jälkeen Gillot siirtyi Girondins Bordeaux'n päävalmentajaksi.


title: Francis Gillot

text: Debyyttikaudellaan Bordeaux'ssa Gillot luotsasi seuran liigassa viidenneksi ja sitä kautta Eurooppa-liigaan kaudelle 2012/13. Tammikuussa 2013 Gillot allekirjoitti kesään 2015 ulottuvan jatkosopimuksen Bordeaux'n kanssa. Seura lähti liigan talvitauolle seitsemäntenä. Bordeaux ei kevään aikana onnistunut nostamaan sijoitustaan liigassa, vaan kausi päättyi seitsemänteen sijaan. Coupe de Francessa Bordeaux eteni loppuotteluun, jossa se voitti mestaruuden kaatamalla Évian TG:n maalein 3–2. Cup-mestaruus oli Gillot'n valmennusuran ensimmäinen. Bordeaux'lle mestaruus oli seurahistorian neljäs, mutta edellisestä oli kulunut jo 26 vuotta. Kesällä 2013 joukkue menetti siirtomarkkinoilla avainpelaajistaan Benoît Trémoulinas'n ja Anthony Modesten. Kaudella 2013/14 Bordeaux jäi Eurooppa-liigan lohkovaiheessa jumboksi voitettuaan vain yhden kuudesta lohko-ottelustaan. Coupe de Francessa mestaruutta puolustanut joukkue putosi jo toisella pelaamallaan kierroksella amatöörijoukkue FB Île-Rousselle. Liigassa Gillot luotsasi Bordeaux'n seitsemänneksi. Hän ilmoitti ennen liigan viimeistä kierrosta jättävänsä seuran kauden jälkeen, vaikka hänellä oli sopimusta jäljellä vielä vuosi.


title: Francis Gillot

text: Tammikuussa 2015 Gillot aloitti Kiinan Superliigassa pelaavan Shanghai Greenlandin päävalmentajana. Ranskalaisen johdolla Shanghai Greenland jäi Kiinan superliigassa kuudenneksi. Kiinan cupissa seura eteni loppuotteluun, mutta hävisi mestaruuden yllättäjäjoukkue Jiangsu Suningille. Marraskuun lopussa 2015 seura ilmoitti, ettei Gillot jatka päävalmentajana kauden jälkeen.


title: Francis Gillot

text: Kesäkuun alussa 2017 Gillot allekirjoitti kaksivuotisen sopimuksen Ligue 2:ssa pelaavan AJ Auxerren kanssa. Auxerren menestys Gillot'n alaisuudessa jäi heikoksi ja joukkue vajosi Ligue 2:n putoamiskamppailuun. Kehnot tulokset johtivat potkuihin joulukuun alussa 2017.


title: Jiang Jin

text: Jiang Jin (s. 17. lokakuuta 1968, Tianjinissa) on valmentaja ja entinen kiinalainen jalkapallomaalivahti.


title: Jiang Jin

text: Hän pelasi Bayian jalkapallonjoukkueessa, Tianjin Tedassa ja Shanghai Zhongyuanissa.


title: Jiang Jin

text: Hän pelasi Kiinan jalkapallojoukkueessa ja osallistui Jalkapallon maailmanmestaruuskilpailut 2002.


title: Jiang Jin

text: Hänen veljensä Jiang Hong on myös entinen jalkapallomaalivahti.


title: Piki

text: Piki on tahmea neste, jota tehdään tislaamalla orgaanisista aineista kuten tervasta tai maaöljystä. Tislauksessa raaka-aineesta poistetaan nesteitä, jolloin jäljelle jää kiinteä aines.


title: Piki

text: Piki oli tervanpolton tärkein sivutuote. Sitä käytettiin muun muassa laivanrakennuksessa saumojen tiivistämiseen. Pikeä valmistettiin tervahaudasta alkuvaiheessa saatavasta paksusta ryynimäisestä tervasta. Se keitettiin kokoon suurissa kuparipannuissa. Pikeä valmistettiin Suomessa tervanpolton aikakaudella, kuten esim. Oulussa Oulun kauppaseuran omistamassa Pikiruukissa.


title: Piki

text: Maaöljystä tehtyä pikeä kutsutaan bitumiksi.


title: Debra Whitman

text: Debra Whitman on kuvitteellinen hahmo Marvelin sarjakuvamaailmassa. Hän kuuluu Hämähäkkimies-sarjakuvien sivuhahmoihin. Hänen ensiesiintymisensä oli "Amazing Spider-Man" #196 -lehdessä, ja hänet loivat Marv Wolfman ja Al Milgrom.


title: Debra Whitman

text: Debra Whitman esiintyi sivuhahmona Hämähäkkimies-animaatiosarjassa ja yhdessä vaiheessa sarjaa Hämähäkkimies huomasi Debran olevan kiinnostunut Flash Thompsonista, ja Peter Parker joutui selittämään tämän Flashille.


title: Debra Whitman

text: Debralla oli harvoin tärkeämpi rooli jaksoissa, mutta poikkeuksiakin löytyi. Hänen äänenään oli Liz Georges.


title: Debra Whitman

text: Jaksot, jossa Debra esiintyy, ovat:


title: Debra Whitman

text: 1 "Liskojen yö",


title: Debra Whitman

text: 14 "Kavala Kuusikko 1/2",


title: Debra Whitman

text: 19 "Morbius",


title: Debra Whitman

text: 21 "Metsästäjien kaksintaistelu",


title: Debra Whitman

text: 22 "Blade Vampyyrinmetsästäjä",


title: Debra Whitman

text: 24 "Aikakivi",


title: Debra Whitman

text: 26 "Korppikotkan liito",


title: Debra Whitman

text: 29 "Tee toivomus",


title: Debra Whitman

text: 37 "Venomin paluu",


title: Debra Whitman

text: 41 "Käännekohta",


title: Debra Whitman

text: 45 "Kravenin paluu",


title: Debra Whitman

text: 47 "Herääminen",


title: Debra Whitman

text: 48 "Vampyyrikuningatar",


title: Debra Whitman

text: 51 "Liskokuningas",


title: Debra Whitman

text: 53 "Häät",


title: Debra Whitman

text: 59 "Vesimiehen paluu 1/2" ja


title: Debra Whitman

text: 65 "Jäähyväiset, Hämähäkkimies" (toisen maailman Debra)


title: Fly-by-wire

text: Fly-by-wire on ohjausjärjestelmä, jossa käskyt ohjaimelta ohjattavalle laitteelle välittyvät sähköisesti ilman suoraa mekaanista tai hydraulista yhteyttä. Yleisemmin termi yhdistetään lentokoneisiin, joissa sitä on ensin käytetty, mutta muidenkin laitteiden vastaavia järjestelmiä, kuten autojen sähköisiä kaasupolkimia, kutsutaan usein "fly-by-wire"-järjestelmiksi.


title: Fly-by-wire

text: "Fly-by-wire"-järjestelmä on usein tietokoneohjattu, jolloin ohjaukseen saadaan yhdistettyä erilaisia toimintoja. Esimerkiksi lentokoneissa järjestelmään on liitetty usein toimintoja, joilla kone varmistaa ohjauskäskyn turvallisuuden ennen sen toteuttamista. Toisaalta "fly-by-wire"-ohjaus voi olla myös lineaarinen, esimerkiksi yksinkertainen sähköinen kaasupoljin, jolloin tietty polkimen asento vastaa suoraan tiettyä kaasun määrää.


title: Fly-by-wire

text: Esimerkkejä käyttökohteista ovat F-16 ja F-117 -lentokoneet.


title: Duccio di Buoninsegna

text: Duccio di Buoninsegna (n. 1255–1260 Siena–n. 1318–1319 Siena) oli aikansa vaikutusvaltaisin sienalainen taiteilija ja yksi eurooppalaisen maalaustaiteen kehityksen avainhahmoista. Ducciolla on nähty olleen merkittävä rooli kansainvälisen goottilaisen tyylin synnyssä. Hän vaikutti muiden muassa Simone Martiniin sekä veljeksiin Ambrogio ja Pietro Lorenzettiin.


title: Duccio di Buoninsegna

text: Hänen töihinsä kuuluvat "Madonna Rucellai" vuodelta 1285 Santa Maria Novellan kirkkoa varten (nykyään Uffizin galleriassa) sekä "Maestà" vuosilta 1308–11, hänen mestariteoksensa, Sienan katedraalia varten. Sienan katujen läpi uskonnollisessa seremoniassa kannettu useasta paneelista koostuva Maestà merkitsi suurta askelta eteenpäin paitsi maalaustyylissä myös taiteen kautta tapahtuvassa narratiivisessa tarinankerronnassa.


title: Duccio di Buoninsegna

text: Duccion "Madonna ja lapsi", jonka hän maalasi puupaneelille vuoden 1300 aikoihin, ostettiin marraskuussa 2004 New Yorkin Metropolitan Museum of Artin kokoelmiin yli 45 miljoonalla dollarilla. Osto oli museon historian kallein. Museon suorittamista tutkimuksista huolimatta Columbian yliopiston professori uskoo maalauksen olevan väärennös 1800-luvulta.


title: Heinolan lintutarhat

text: Heinolan lintutarhat on trooppisten ja luonnonvaraisten lintujen hoitopaikka. Harjulammen rannalla olevissa kahdeksassa rakennuksessa käy vuosittain 95 000 matkailijaa. Se on Suomen ainoa virallinen lintuhoitola.


title: Heinolan lintutarhat

text: Lintutarhojen toiminta alkoi vuonna 1963, kun Heinolan kaupungin puistotyönjohtaja Anthony Bosley lahjoitti noin 300 trooppista lintua Heinolan kaupungille. Tiloja laajennettiin vuonna 1967, jolloin vesilinnuille rakennettiin paikka talvehtimista verten. Vuonna 1977 petolinnuille kunnostettiin hoitotilat ja luonnonvaraisten lintujen hoitotoiminta käynnistyi. Vuonna 1983 rakennettiin petolintutarha ja vuonna 1984 papukaijatalo ulkomaalaisille linnuille. Vuonna 1997 kunnostettiin alueella olevaan rakennukseen näyttelytilat, joissa järjestettiin ensimmäinen näyttely lintutarhojen historiasta ja lintujen hoidosta keväällä 1998.


title: Heinolan lintutarhat

text: Luonnonvaraisia loukkaantuneita lintuja lintutarhoille tulee hoitoon vuosittain noin 200–250. Niistä noin 30–40 % palautetaan lopulta takaisin luontoon. Kesäaikaan ulkotarhoissa on nähtävissä runsaat 500 trooppista lintua tai Suomen luonnonvaraista lintua. Lintutarhoilla on myös talvitarha, missä trooppisia lintuja on nähtävillä ympäri vuoden.


title: Alicia Rhodes

text: Alicia Rhodes (s. Angela Bolton 8. syyskuuta 1978 Manchester, Englanti) on brittiläinen pornonäyttelijä, joka työskentelee tällä hetkellä Yhdysvalloissa. Ennen pornonäyttelijän uraansa hän toimi kampaajana.


title: K-19

text: K-19 oli Neuvostoliiton ensimmäinen Projekti 658 -luokan (, NATO-koodi "Hotel") ydinkäyttöinen, ydinkärkiohjuksilla varustettu SSBN-sukellusvene.


title: K-19

text: Veneen kölinlasku oli 17. lokakuuta 1958. Vene laskettiin vesille 8. huhtikuuta 1959. Vesillelaskun yhteydessä pidetty kastamisseremonia ei sujunut odotusten mukaisesti, sillä samppanjapullo ei rikkoutunut osuessaan aluksen kylkeen. Miehistö piti tapahtumaa huonona enteenä. Lopullisesti K-19 valmistui 12. lokakuuta 1960 ja luovutettiin 30. huhtikuuta 1961.


title: K-19

text: 4. elokuuta 1961 K-19, komentajanaan kapteeni Nikolai Vladimirovitš Zatejev, oli harjoituksissa pohjoisella Atlantilla lähellä Grönlannin eteläosaa. Harjoitusten aikana aluksen ydinreaktorien jäähdytysjärjestelmään tuli vakava vuoto. Vuodon seurauksena tyyrpuurin puoleinen reaktori sammui, joka puolestaan aiheutti jäähdytyspumppujen pysähtymisen. Myös radiojärjestelmään tuli ongelmia ja K-19 menetti mahdollisuutensa kommunikoida Neuvostoliiton tukikohdan kanssa. Reaktorin lämpötila nousi hallitsemattomasti 800 asteeseen, sillä veneeseen ei Zatejevin vaatimuksista huolimatta ollut asennettu reaktorien varajäähdytysjärjestelmää.


title: K-19

text: Vaikka ydinreaktorionnettomuus ei voi aiheuttaa ydinräjähdystä, kapteeni uskoi, että onnettomuudesta aiheutuva säteilyvuoto tai mahdollinen räjähdys voitaisiin Yhdysvalloissa tulkita ydiniskuksi. Väärinkäsitys voisi pahimmassa tapauksessa aiheuttaa ydinaseilla käytävän sodan.


title: K-19

text: Varajäähdytysjärjestelmän puuttumisen vuoksi kapteeni Zatejev joutui tekemään vaikean päätöksen: kahdeksan miehistön jäsentä laitettiin rakentamaan improvisoitua jäähdytysjärjestelmää. Työ altisti heidät pitkäksi aikaa voimakkaalle radioaktiiviselle säteilylle, sillä ryhmän käyttämät kemikaalisuojapuvut eivät torjuneet säteilyä. Radioaktiivisuudelta suojaavia varusteita aluksella ei ollut.


title: K-19

text: Väliaikainen jäähdytysjärjestelmä saatiin toimintakuntoon, mutta korjaustöiden aikana radioaktiivinen höyry levisi ilmastointijärjestelmään. Osa aluksesta saastui ja koko miehistö sai huomattavan säteilyannoksen. Reaktorin jäähdytysjärjestelmää korjanneet sotilaat kuolivat säteilyn aiheuttamiin vammoihin viikon sisällä.


title: K-19

text: Vaikka aluksen radiojärjestelmä oli vaurioitunut, K-19 sai lähetettyä heikkotehoisen hätäkutsun, jonka dieselkäyttöinen S-270-sukellusvene kuuli. Myös lähellä olleet amerikkalaiset sota-alukset kuulivat viestit ja tarjoutuivat auttamaan. Käynnissä ollut kylmä sota sai Zatejevin kuitenkin pelkäämään, että Neuvostoliiton sotasalaisuudet voisivat tällöin levitä amerikkalaisten tietoon. Kapteeni päättikin purjehtia kohtaamaan S-270:n, joka voisi hinata aluksen takaisin tukikohtaan.


title: K-19

text: Aluksen saavuttua telakalle sen vaurioituneet reaktorit vaihdettiin uusiin kaksi vuotta kestäneessä prosessissa. Korjaustyön aikana havaittiin, että onnettomuuden syynä oli ollut reaktorien alkuperäistä jäähdytysjärjestelmää hitsattaessa tapahtunut virhe. Korjauksien päätyttyä K-19 palasi aktiivipalvelukseen. Onnettomuuden myötä alus oli saanut uuden lempinimen, ”Hiroshima”.


title: K-19

text: Aluksella palveli myöskin upseerina Vasili Aleksandrovitsh Arhipov. Hän pääsi näkemään 8:n sukellusvenemiehen saamia säteilyvammoja, ja näin tuli vakuuttuneeksi ydinaseitten vaaran aiheuttamasta inhimillisestä kärsimyksestä. Myöhemmin Arhipov osallistui sukellusveneupseerina Kuuban ohjuskriisiin, ja hän esti ydinasehyökkäyksen atomitorpedoa käyttäen Yhdysvaltain laivastoa vastaan. Vasili A. Arhipov menehtyi myöhemmin munuaissyöpään vuonna 1998.


title: K-19

text: 15. marraskuuta 1969 kello 7:13 K-19 ja yhdysvaltalainen ydinkäyttöinen hyökkäyssykellusvene "USS Gato (SSN-615)" törmäsivät toisiinsa Barentsinmerellä 60 metrin syvyydessä. Törmäyksessä K-19:n keulan kaikuluotainjärjestelmä tuhoutui täysin ja keulan torpedoputkien suojukset kärsivät vaurioita. K-19 pääsi kuitenkin pintaan omin voimin, korjattiin ja palasi myöhemmin palvelukseen. USS Gato ei myöskään kärsinyt vakavia vaurioita.


title: K-19

text: 24. helmikuuta 1972 K-19:llä syttyi tulipalo aluksen ollessa 1 300 kilometrin päässä Newfoundlandista 120 metrin syvyydessä. 28 merimiestä sai surmansa tulipalossa. Tulipalo aiheutui hydraulinesteiden vuodosta kuuman suodattimen päälle. Sukellusvene onnistui nousemaan pintaan sota-alusten evakuoidessa miehistön jäsenet lukuun ottamatta 12 perätorpedohuoneeseen loukkuunjäänyttä miehistön jäsentä. Myrsky viivästytti aluksen hinausta eikä perän torpedohuoneeseen päästy konehuoneen olosuhteiden takia. Myrskyn laantuessa K-19 hinattiin Severomorskiin 4. huhtikuuta ja loukkuunjääneet miehet pelastettiin heidän vietettyään 24 päivää valottomassa ja lämmittämättömässä torpedohuoneessa. Pelastusoperaatio kesti yli 40 päivää ja käsitti yli 30 alusta. K-19:n vauriot korjattiin jälleen kerran ja alus palasi palvelukseen.


title: K-19

text: 1. helmikuuta 2006 entinen Neuvostoliiton presidentti Mihail Gorbatšov esitti Norjan Nobel-komitealle, että K-19:n miehistölle tulisi antaa Nobel-palkinto sen 4. elokuuta 1961 tekemästä työstä, joka saattoi estää ydinsodan. Kapteeni Nikolai Zatejev palkittiin pokaalilla.


title: K-19

text: K-19 poistettiin käytöstä vuonna 1991 ja se jäi odottamaan romutusta. Vuonna 2003 romutuksesta vastannut Nerpan telakka ilmoitti, että vene romutetaan ”pian”. Elokuussa 2006 venäläissyntyinen, nykyään Liettuan kansalainen suurliikemies Vladimir Romanov osti K-19-veneen itselleen. Hänen aikomuksenaan on kunnostaa vene museokuntoon.


title: K-19

text: Vuonna 2002 julkaistiin sukellusveneestä kertova elokuva "K-19 – The Widowmaker". Rooleissa olivat muun muassa Harrison Ford ja Liam Neeson. Elokuva ei ollut taloudellinen menestys: sata miljoonaa dollaria maksanut elokuva tuotti lopulta vain n. 66 miljoonaa.


K-19


title: Fred Brathwaite

text: Fred Brathwaite (s. 24. marraskuuta 1972 Ottawa, Ontario, Kanada) on kanadalainen uransa lopettanut jääkiekkomaalivahti, joka pelasi viimeiset vuodet Saksan DEL-liigan Adler Mannheimissa. Hän on pelannut NHL-urallaan Edmonton Oilersissa, Calgary Flamesissa, St. Louis Bluesissa ja Columbus Blue Jacketsissa.


title: Fred Brathwaite

text: Tummaihoisen Brathwaiten vanhemmat muuttivat Barbadokselta Kanadaan vuonna 1964.


title: Fred Brathwaite

text:
Brathwaitea ei ole varattu ikinä NHL:ään. Edmonton Oilers teki hänen kanssaan sopimuksen lokakuussa 1993. Brathwaite pelasi tuolloin OHL-juniorisarjassa. OHL:ssa Brathwaite voitti liigan mestaruuden sekä koko CHL:n mestaruuden Oshawa Generalsissa vuonna 1990. Brathwaite teki maalin OHL:ssä huhtikuussa 1993. Edmontonissa hän torjui joukkueen kakkosmaalivahtina kaudet 1993–1995. Kaudella 1995–1996 hän pelasi enää muutaman pelin Edmontonissa ja lopun kaudesta AHL-liigan Cape Breton Oilersissa. Brathwaite pelasi kaudet 1996–1998 IHL:n Manitoba Moosessa. Hän teki maalivahdille harvinaisen maalin ensimmäisellä kaudellaan Manitobassa.
Brathwaite pelasi kauden 1998–1999 alun Kanadan maajoukkueen mukana. Tammikuussa 1999 hän teki sopimuksen Calgary Flamesin kanssa. Brathwaite nousi Calgaryn ykkösmaalivahdiksi. Brathwaitesta tuli Calgaryssä myös kannattajien suosikki. "Fred-ie"-huudoista tuli melko yleisiä hänen akrobaattisten torjuntojensa ansiosta. Kesällä 2001 Brathwaite kaupattiin St. Louis Bluesiin Daniel Tkaczukin, Sergei Varlamovin ja yhdeksännen kierroksen varausoikeuden kanssa. Calgary sai kaupassa Roman Turekin ja neljännen kierroksen varausoikeuden.


title: Fred Brathwaite

text: St. Louisissa Brathwaite pelasi melkein kaksi kautta. Hänet vapautettiin sopimuksesta kauden 2002–2003 lopulla St. Louisin hankittua Chris Osgoodin joukkueeseensa. Kaudeksi 2003–2004 Brathwaite teki sopimuksen Columbus Blue Jacketsin kanssa. Muutamaa AHL:ssä Syracuse Crunchissa pelaamaansa peliä lukuun ottamatta Brathwaite oli Columbuksen kakkosmaalivahtina. Columbuksessa hän pelasi vain yhden kauden, sillä joukkue ei tehnyt hänen kanssaan jatkosopimusta. Seuraavat kaksi kautta Brathwaite torjui Venäjän pääsarjassa Ak Bars Kazanissa.


title: Fred Brathwaite

text: Pohjois-Amerikkaan Brathwaite palasi kaudeksi 2006–2007, kun hän teki sopimuksen Atlanta Thrashersin kanssa. NHL-pelejä Brathwaite ei saanut kuitenkaan tililleen, mutta hän peasi Atlantan farmijoukkueen Chicago Wolvesin ykkösmaalivahtina. Kesken kauden 2007–2008 Atlanta lähetti lupaavan Ondřej Pavelecin farmiin ja antoi ohjeen peluuttaa häntä mahdollisimman paljon. Brathwaite tippui kakkosmaalivahdiksi. Hän siirtyikin loppukaudeksi Venäjälle HK Avangard Omskiin. Kaudeksi 2008–2009 Brathwaite siirtyi DEL-liigan Adler Mannheimiin.


title: Fred Brathwaite

text: Kauden 1998–1999 alun Brathwaite pelasi Team Canadan joukkueessa. Hän torjui maansa muun muassa Spengler Cupin voittoon. MM-kilpailuissa Brathwaite on edustanut Kanadaa kahdesti. Hän oli joukkueen mukana Venäjällä 2000 ja Saksassa 2001.


title: Matkailun edistämiskeskus

text: Matkailun edistämiskeskus oli työ- ja elinkeinoministeriön alainen virasto vuoteen 2015 saakka. Sen tarkoituksen oli tukea matkailua Suomessa ja matkailua muualta Suomeen. Virastolla oli edustajia ulkomailla ja se tuki matkailua edistävää kustantamista. Vuonna 2015 sen tehtävät siirrettiin Finpron Visit Finland -yksikköön.


title: Matkailun edistämiskeskus

text: Matkailun edistämiskeskus ylläpiti myös matkailutilastoja suosituista matkailukohteista. Virastosta käytettiin lyhennettä MEK.


title: Matkailun edistämiskeskus

text: Matkailun edistämiskeskuksen edeltäjä oli vuonna 1969 perustettu valtion matkailuneuvosto. Se muuttui vuonna 1971 kauppa- ja teollisuusministeriön matkailutoimistoksi. Matkailun edistämiskeskus perustettiin helmikuussa 1973 ja sen ensimmäinen johtaja vuoteen 1994 saakka oli diplomiekonomi Bengt Pihlström.


title: Matkailun edistämiskeskus

text: Matkailun edistämiskeskus lakkautettiin virastona vuoden 2015 alusta ja sen toiminnot ja työntekijät siirrettiin Finpro ry:een. Siellä sen työtä jatkaa Visit Finland -yksikkö, jonka vetäjänä toimii vuoden 2016 alusta Finnairin johtajistoon kuulunut kauppatieteiden maisteri Paavo Virkkunen. Finpron yksikköinä toimivat nykyisin myös Invest in Finland ja Export Finland.


title: Rudolf Schenker

text: Rudolf Schenker (s. 31. elokuuta 1948 Hildesheim, Saksa) on saksalainen kitaristi ja Scorpions-yhtyeen perustajajäsen ja musiikillinen johtaja.


title: Rudolf Schenker

text: Rudolf Schenker perusti Scorpions-yhtyeen esiasteen vuonna 1965 Hannoverissa nimellä Nameless, jonka kokoonpanoon kuuluivat Karl-Heinz Follmer (soolokitara), Lothar Heimberg (basso), Wolfgang Dziony (rummut) ja Rudolf Schenker (rytmikitara ja laulu). Vuonna 1969 Namelessin nimi vaihtui Scorpionsiksi. Vuonna 1970 Schenkerin nuorempi veli Michael Schenker liittyi Scorpionsiin korvaten Follmerin. Hieman myöhemmin uusi vokalisti Klaus Meine liittyi yhtyeeseen ja Schenker alkoi säveltää materiaalia yhteistyössä Klaus Meinen kanssa. Kaksikko Schenker ja Meine ovatkin pääosin vastanneet Scorpionsin sävellyksistä.


title: Rudolf Schenker

text: Schenkerin ensimmäinen levytys oli vuoden 1972 "Lonesome Crow", joka oli musiikkia saksalaiseen "Die kalte Paradise" -elokuvaan. Schenkerin ura on jatkunut Scorpionsin riveissä tähän päivään saakka.


title: Rudolf Schenker

text: Rudolf Schenkerin pääasiallinen rooli Scorpions-yhtyeessä on rytmikitaristi. Schenker on soittanut Scorpions-albumeille myös joitakin kitarasooloja, erityisesti blues- ja hard rock -tyylisissä kappaleissa kuten "Wind of Change", "Still Loving You", "As Soon As the Good Times Roll", "Through My Eyes" ja "Big City Nights".


title: Rudolf Schenker

text: Rudolf Schenker on energinen lavaesiintyjä.


title: Rudolf Schenker

text: Kuten veljensä Michael Schenker, Rudolf Schenker on tunnettu Gibson Flying V -kitaramallin käyttäjä. Schenker on kerännyt arvokkaan kokoelman, noin 70 kappaletta kyseistä kitaraa sen jokaiselta valmistusvuodelta, alkaen vuodesta 1958. Mustavalkoiseksi maalattu Gibson Flying V on muodostunut tunnusomaiseksi instrumentiksi koko Schenkerin perheelle: myös Michael Schenkerin poika Tyson Schenker (Faster Inferno) kuuluu sen käyttäjiin.


title: Rudolf Schenker

text: Nykyisin Schenkerin veljekset käyttävät Dean-kitaratehtaan valmistamaa vastaavaa V-mallista kitaraa. Dean on myös valmistanut rajoitetun 200 kappaleen erän erikoismallia nimeltä "Schenker brothers "V"" Rock Legends -sarjassaan kunnianosoituksena veljesten ansioille rock-musiikin saralla.


title: Rudolf Schenker

text: Rudolf Schenker harrastaa intialaista filosofiaa, meditaatiota ja joogaa. Hän on ilmoittanut tavoitteekseen tulla tunnetuksi taitavana säveltäjänä, ei niinkään kitaravirtuoosina.


title: Rudolf Schenker

text: Livealbumit


title: Uli Jon Roth

text:
Ulrich "Uli Jon" Roth (s. 18. joulukuuta 1954 Düsseldorf, Länsi-Saksa) on saksalainen rock-kitaristi. Hänet tunnetaan myös yhtenä neoklassisen metallin pioneerina.
Viime vuosina Roth on omien esiintymisiensä lisäksi esiintynyt vierailijana Ufon, Scorpionsin ja G3-projektin konserttiesiintymisissä. Tämän lisäksi Roth on ollut toteuttamassa Yhdysvalloissa "Sky Academy of UCLA"-opetustapahtumaa, jossa hän on opettanut omaa näkemystään ja lähestymistapaansa kitaransoittoon. Opetuksen lisäksi tapahtuma on sisältänyt konsertteja, joissa Roth on esiintynyt useiden nimekkäiden yhdysvaltalaisten muusikoiden kanssa.


title: Uli Jon Roth

text: Uli Jon Roth toimi 1970-luvulla Scorpionsin laulavana soolokitaristina ja osallistui yhtyeen useisiin levytyksiin. Hän kuitenkin jätti yhtyeen, ja soolokitaristiksi vaihtui Matthias Jabs Lovedrive-levyn julkaisuun mennessä.


title: Uli Jon Roth

text: Uli Jon Rothin soittotyyliä saatettiin pitää originellina, hänen laulajanlahjojaan ehkei niinkään. Yhtymäkohtia hänen kitarasooloissaan voidaan löytää Jimi Hendrixiin, esimerkiksi vibraatiokammen runsas käyttö oli kummallekin tunnuksenomaista.


title: Uli Jon Roth

text:
Monen muun taitavan ja suositun kitaravirtuoosin lailla, myös Ulrich Roth kehitti oman kitaramallin. Tämä oli Sky Guitar. Sitä valmistaa Dean Guitars.
Ulrich "Uli Jon" Rothin viralliset verkkosivut:


title: Pukaron Paroni

text: Pukaron Paroni on Lapinjärven Pukaron kylässä valtatie 6:n varrella sijaitseva matkailukeskus, jossa on kahvila-ravintola, Neste -liikenneasema, Scanburger sekä myymälöitä. Matkailun edistämiskeskuksen mukaan Pukaron Paroni kuuluu Suomen suosituimpiin maksuttomiin matkakohteisiin noin 800 000:n vuotuisella kävijämäärällä.


title: Jussi Salonoja

text: Jussi Salonoja (s. 19. kesäkuuta 1976 Kauniainen) on suomalainen liikemies ja sijoittaja. Hän on tullut tunnetuksi erityisesti konkurssiin ajautuneen Espoo Blues -jääkiekkojoukkueen omistajana.


title: Jussi Salonoja

text: Salonoja nousi ensimmäisen kerran julkisuuteen saatuaan vasta 11-vuotiaana miljoonaperinnön makkaratehtailijana tunnetulta Erkki Salonojalta. Käyttöönsä hän sai perinnön vasta 25-vuotiaana vuonna 2001.


title: Jussi Salonoja

text: Salonojan isosetä Erkki oli perustanut sotien jälkeen hyvin menestyneen Helsingin Kauppiaat -nimisen lihanjalostusyrityksen (tunnetaan nykyisin paremmin nimellä HK), jonka hän myi vuonna 1975. Erityisesti Sinisestä Lenkistä tunnetun yrityksen myynnistä saadut rahat Erkki Salonoja sijoitti perustamaansa Erja-yhtymään, johon kuului muun muassa Erja-kiinteistöt Oy -niminen kiinteistösijoitusyhtiö.


title: Jussi Salonoja

text: Erkki Salonoja kuoli vuonna 1987 ja Jussi Salonoja sai isosetänsä hänelle testamenttaaman perinnön haltuunsa vuonna 2001 täytettyään 25 vuotta. Perintöön kuului 250 miljoonan markan omaisuus ja 350 miljoonan markan arvoiset kiinteistöt. Ennen kuin Jussi Salonoja täytti 25 vuotta, Erja-yhtymässä valtaa käytti hänen isänsä Pekka Salonoja. Jussi oli kuitenkin mukana yhtiön toiminnassa ja istui muun muassa Blues Hockey Oy:n hallituksessa.


title: Jussi Salonoja

text: Salonoja pelasi itsekin nuorempana jääkiekkoa muun muassa GrIFK:ssa. Lupaava kiekkoura kaatui B-juniorina harjoituksissa sattuneeseen nilkkamurtumaan ja motivaation puutteeseen. Hän toimi sittemmin Bluesissa huoltajana ja päätyi lopulta monien vaiheiden kautta niin koko joukkueen omistajaksi kuin pääomistajaksi sen käyttämän Barona-areenan omistavaan Tapiolan Monitoimiareena Oy:öön.


title: Jussi Salonoja

text: Erja-yhtymä Oy oli kiinteistösijoittamisen lisäksi mukana myös muussa sijoitustoiminnassa ja omisti reilusti yli 50 prosenttia vuonna 1999 perustetusta Blues Hockey Oy:stä, jolle aiemmin yhdistysmuotoisena toimineen Espoo Blues -jääkiekkojoukkueen toiminta siirrettiin.


title: Jussi Salonoja

text: Jussi Salonoja myi muun muassa Tapiolan Monitoimiareenan ja Blues Hockey Oy:n omistaneen Erja-yhtymän huhtikuussa 2005 luxemburgilaiselle Lombard International Assurance -vakuutusyhtiölle. Todennäköisesti kyseessä oli kuitenkin verosuunnittelujärjestely ja Salonoja hallitsi edelleen myymäänsä omaisuutta sijoitusvakuutuksen kautta hyvin alhaisin verorasittein.


title: Jussi Salonoja

text: Salonojalle jäi kaupan jälkeen vielä aiemmin Erja-holding Oy -nimellä toiminut holdingyritys, jonka nimi oli syyskuusta 2007 lähtien ollut Joy Group Oy ja johon Salonojan omistukset muissa yrityksissä on keskitetty. Lombard International Assurancen vastuuhenkilöt kuuluivat Salonojan lähipiiriin ja Salonoja oli edelleen muun muassa Bluesin tosiasiallinen omistaja ja vallankäyttäjä.


title: Jussi Salonoja

text: Salonoja on sijoittanut omaisuuttaan useisiin kohteisiin. Vuonna 2002 hän oli 50,4 % osuudella perustamassa lomalentoyhtiö Air Finlandia, josta yhtiön toimiva johto osti Salonojan omistusosuuden kesällä 2005. Yrityssijoituksiin kuuluvat myös muun muassa informaatiotekniikan yritykset mElement Oy, GISnet solutions Oy ja XRSolution Oy, joista syntyi marraskuussa 2004 Fifth Element Oy.


title: Jussi Salonoja

text: Salonoja on ollut myös apulaistuottajana useissa Solar Filmsin elokuvissa, kuten "Pahat pojat", "Levottomat 3" ja "Vares – yksityisetsivä".


title: Jussi Salonoja

text: Vuonna 2016 Salonoja perusti Espoo Unitedin urheilujoukkueet. Joukkueet pelasivat jääkiekon Mestiksessä ja miesten korisliigassa. Unitedilla oli ensimmäisellä toimintakaudellaan myös naisten jääkiekko- ja koripallojoukkueet pääsarjoissa, mutta seura luopui naisjoukkueistaan ennen kauden 2017-2018 alkua.


title: Jussi Salonoja

text: Toukokuussa 2018 Salonojaa vastaan on nostettu velkomuskanne Espoon käräjäoikeudessa noin miljoonasta eurosta. Kyseessä on lainat Lease Deal Oy:ltä kesältä 2017, joita kanteen mukaan Salonoja ei ole maksanut takaisin sovittuna aikana.


title: Jussi Salonoja

text: Salonojan entinen puoliso on ruotsalainen Frida Sjöström, joka tunnetaan mallina ja personal trainerina. Pari kihlautui kesällä 2008 Mauritiuksella, ja tammikuussa 2009 heille syntyi tytär. Heinäkuussa 2009 pari muutti erilleen.


title: Iittalan lasikeskus

text: Iittalan lasikeskus tai kiinteistönsä nimellä Iittalan Lasimäki on Hämeenlinnan Kalvolan pitäjäkeskus Iittalassa toimiva matkailukohde, jonka keskeisimpiä toimintoja ovat Iittalan lasitehdas tehtaanmyymälöineen, designmuseo Iittala ja Naivistikeskus.


title: Iittalan lasikeskus

text: Iittalan lasitehdas (Tehtaantie 3 C, Iittala) toimii nykyään osana pörssinoteerattua Fiskars-konsernia. Yleisö pääsee seuraamaan lasinpuhallusta katseluparvelta tehtaan ollessa toiminnassa arkisin kello 9-20. Varsinaiset tehdasopastukset ovat maksullisia ja tulee tilata etukäteen. Tehdas on suljettu liki kahden kuukauden ajan kesä-elokuussa. Tehtaanmyymälä on avoinna kuitenkin päivittäin kello 10-18, kesällä kello 20 saakka. Joinain juhlapäivinä myymälä palvelee suppeammin ja on kiinni joulupäivänä.


title: Iittalan lasikeskus

text: Designmuseo Iittala (Könnölänmäentie 2 c, Iittala) on avoinna kesä-elokuussa tiistaista sunnuntaihin klo 11-17, syyskuu-toukokuussa ainoastaan lauantaisin ja sunnuntaisin kello 11-17.


title: Iittalan lasikeskus

text: Naivistikeskus (Vanha puukoulu, Hollaajantie 2, Iittala) on kesä-elokuussa noin kahden kuukauden ajan päivittäin kello 10-19 avoinna oleva näyttelytila, jossa on esillä Suomen suurin naivistisen taiteen näyttely.


title: Natalia Gordienko

text: Natalia Gordienko (s. 11. joulukuuta 1987 Chișinău, Moldavian SNT, Neuvostoliitto) on moldovalainen laulaja. Hän esiintyi vuoden 2006 Eurovision laulukilpailussa Ateenassa yhdessä O-Zone-yhtyeestä tunnetun Arseniumin kanssa. He esittivät kappaleen ”Loca”. He saivat loppukilpailussa 22 pistettä ja sijoittuivat sijalle 20.


title: Natalia Gordienko

text: Vuonna 2007 Gordienko voitti nuorille tarkoitetun New Wave -laulukilpailun.


title: Loviisan Sanomat

text: Loviisan Sanomat on Loviisassa ilmestyvä Loviisan Sanomain Osakeyhtiön kustantama sitoutumaton ja yksityinen sanomalehti, jonka levikkialueeseen kuuluvat Loviisa, Lapinjärvi ja Pyhtää. Lehti ilmestyy kaksi kertaa viikossa, tiistaisin ja perjantaisin. Loviisan Sanomien levikki on noin 4 400 kappaletta.


title: Loviisan Sanomat

text: Loviisan Sanomien internet-palvelut on valittu vuosina 2007, 2008, 2009 ja 2010 Suomen parhaiksi paikallislehtien verkkopalvelusivustoiksi Sanomalehtien liiton ja Jyväskylän yliopiston järjestämässä kilpailussa. Vuonna 2013 Loviisan Sanomat valittiin Suomen parhaaksi paikallislehdeksi kahdesti viikossa ilmestyvien lehtien sarjassa.


title: Loviisan Sanomat

text: Loviisan Sanomain Osakeyhtiön pääomistaja on Konstsamfundetin omistama KSF Media, joka hankki 80 % osuuden yhtiön osakekannasta elokuussa 2012. Myyjänä toimi konttiyhtiö Container Financen omistajasuku Nordströmit. Lehden päätoimittaja ja Loviisan Sanomain Osakeyhtiön toimitusjohtaja Arto Henriksson omistaa loput 20 % yhtiöstä.


title: Loviisan Sanomat

text: Loviisan Sanomien levikki on kasvanut vuosina 2005–2010 ja Loviisan Sanomain Osakeyhtiö on tehnyt hyvää tulosta, mikä teki yhtiöstä houkuttelevan ostokohteen. Neljä mediataloa havitteli Loviisan Sanomien osake-enemmistöä vuosien ajan. Lopulta KSF Media teki houkuttelevimman tarjouksen.


title: Loviisan Sanomat

text: Loviisan Sanomain Osakeyhtiö julkaisee myös Pyhtään kunnalta, Pyhtään seurakunnalta sekä Pyhtään Yrittäjät ry:ltä ostamaansa Pyhtäänlehti-Pyttisbladet -lehteä.


title: Loviisan Sanomat

text: Lehden päätoimittaja 1967–1997 ja pitkäaikainen omistaja oli Tauno Einiö. Lehden toimittajakuntaan on kuulunut 1950-luvulla muun muassa myöhemmin näyttelijänä tunnettu Pehr-Olof Sirén.


title: Alessandro Costacurta

text: Alessandro "Billy" Costacurta (s. 24. huhtikuuta 1966, Jerago con Orago, Italia) on italialainen entinen jalkapalloilija, pelipaikaltaan puolustaja. Hän edusti lähes koko uransa ajan Italian Serie A:n AC Milania. Tällä hetkellä Costacurta toimii Milanin toisena apuvalmentajana.


title: Alessandro Costacurta

text: Costacurta edusti AC Milania vuodesta 1985 lähtien ja saavutti seuran riveissä muun muassa seitsemän Italian mestaruutta, neljä Mestarien liigan (ennen Euroopan Cup) voittoa ja kaksi Intercontinental Cupin voittoa. Hän edusti urallaan Milanin lisäksi vain Monzaa, jossa hän oli lainassa vuosina 1986–1987. Maalinteossa Costacurta onnistui pääsarjaurallaan vain kolmasti. Uransa viimeisessä pelissä hän teki maalin rangaistuspotkusta. Edellisen maalin hän oli tehnyt kaudella 1991/1992.


title: Alessandro Costacurta

text: Costacurta pelasi Italian maajoukkueessa 59 ottelua ja teki niissä kaksi maalia vuosina 1991–1998. Hän kuului Italian joukkueeseen vuoden 1994 MM-kisoissa, vuoden 1996 EM-kisoissa ja vuoden 1998 MM-kisoissa.


title: Alessandro Costacurta

text: Toukokuussa 2007 Costacurta ilmoitti pelaavansa uransa viimeistä kautta. Hän ehti edustaa AC Milania 20 kauden ajan. Peliuran päättymisen jälkeen hän siirtyi nykyiseen tehtäväänsä valmennuspuolelle.


title: Alessandro Costacurta

text: Costacurta on naimisissa vuonna 1991 Miss Italia -tittelin voittaneen Martina Colombarin kanssa.


title: Bridget Forrester

text: Tri Bridget Forrester Marone (ent. Sharpe) on Kauniit ja rohkeat -televisiosarjan hahmo. Bridget on Brooke Loganin ja Eric Forresterin tytär. Bridget opiskelee lääkäriksi. Bridgetillä on erittäin monimutkaiset suhteet äitiinsä, jonka miesseikkailuista hän kärsi lapsena. Aikuisena Bridget on rakastunut samaan mieheen kuin äitinsä pariinkin otteeseen.


title: Bridget Forrester

text: Bridget on rakastunut monta kertaa, mutta suhteet eivät ole yleensä olleet pitkäikäisiä. Bridget on luonteeltaan romantikko, joka unelmoi perheestä, aviomiehestä ja ikimuistoisista häistä.